
  Auec priuilege.



EXTRAICT DV PRIVILEGE.

IL est permis à Vincẽt Sertenas Libraire, demeurãt à Paris, faire imprimer vn petit traicté, intitulé Les amours de Daphnis & Chloé.  Et sont faictes defenses de par le Roy à tous autres quelz cõques d’imprimer ledict liure, ne vendre au tres que ceulx que ledict Sertenas aura, faict imprimer : & ce iusques au tẽps & terme de six ans, sur peine de confiscation de ce qui auroit esté para autres imprimé, & d’amende arbitraire : comme plus amplement est contenu en ses lettres de priuilege, Données à Paris le premier iour de Juillet, M. D. LIX. Signées par le Conseil,  





De Courlay.



LA PREFACE.


[image: PAG_00000009_IL000001]Stantvn iour àa la chasse en l’iste de Metelin, dedans le Parc qui est sacré aux Nymses, i’y vis vne des plus belles choses que ie sache iamais auoir veües : C’estoit vne paincture d’vne histoire d’amour. Le parc de foy mesme estoit bien beau, aussi planté de force arbres, semé de fleurs, & arrosé d’vne fresche Fontaine qui nourrissoit & les arbres & les fleurs : Mais la peinture estoit encore plus plaisante que tout le reste, tant pour la nouueauté du subiect, dont l’aduenture estoit meruilleuse, que pour l’artifice & l’excellence de la peinture amoureuse : tellement que plusieurs passans qui en auoyent ouy parler alloient visiter le Parc, non moins pour voir celle peinture, que pour faire prieres aux Nymfes. Il y auoit des femmes grosses qui acouchoient, & d’autres qui enueloppoient de langes leurs enfans, de petis poupards zn maillot, exposez à la mercy de fortune, des bestes qui les nourrissoient, des pasteurs qui les enleuoient, veu comagnie de ieunes gens qui s’alloient esbarre aux champs, des coursaires qui ascumoient les costes de la Mer, des ennemis qui couroient le pais : auec plusieurs autres choses, & toutes amoureuses : lesquelles ie regaray en si grand plaisir & les trouuay si belles qu’il me prit enuye de les coucher par ecript. Si cherchai quecun qui me les donnast à entendre par le menu : & ayant le tout particulierement entendu, en composai quatre liures, que maintenant ie dedie (comme vue offrande) à amour, aux Nymses, & Pan, esperant que le compte en sera plaisant & agreable à plusieurs manieres de gens : pource qu’il pourra seruir à guerir le malade, consoler le dolent, remettra en memoire de ses amour celuy qui aurra autrefois estes amoureux, & instruita celuy qui ne l’aura encores point esté car il ne fut ne fera iamais homme qui du tout se puisse tenir d’aymer, tat qu’il y aura beauté au monde, & que les yeux auront puissance de regarder : mais Dieu vueille qu’en descripuat les amours de autres ie n’en fois moymesme trauallé. 


  LE PREMIER LIVRE.


  

  


[image: PAG_00000011_IL000001]Ytilene est vne forte ville en l’isle de Metelin, belle & grande, enuironée d’vn canal d’eau de mer qui fluë tout à l’entour, sur lequel y a plusieurs pots de pierre blanche & polie, tellemet qu’on diroit à la veoir que c’est vne isle & non pas vne ville. Loing d’icelle enuiron cinq quartz de lie uë l’vn des plus riches habitans auoit vn fort bel heritage, car il y auoit des motaignes ou fe nourrissoit grad nombre de bestes sauuvages, des coustaux reuestus de vignes, des plaines de terre labourables à porter froument, & pasturages pour le bestail, le tout estendu au long de la marine qui rendoit le lieu plus delicieux. En ceste terre vn cheurier nommé Lamon, gradant son troupeau trouua vn petit enfant, que l’vne de ses Cheures allai toit & voicy la maniere comment, Il y avoit vn hallier fort espes de Ronces & despines couuert tout alentour de Lierre & au dessoubz la terre feurtrée d’herbe deliée & menue, sur laquelle estoit le petit enfant gisant. Lá s’en couroit la Cheure ordinairmet, de sorte que bien souuent lon ne sçauoit qu’elle deuenoit, & abãdonnãt son petit Cheureau, se tenoit aupres du petit enfant. Lamon ayant pitié du pauure Cheureau que la mere abadonnoit en ce point, prist garde en quelle part elle sen alloit : & vn iour au chault du mydi la suiuit à la trace & vit comme elle entroit dessoubz le hallier tout doucement comme si elle eust eu peur de blecer auec ses ongles le petit enfant en entrant, l’enfant suc çoit le pis de la Cheure ne plus ne moins que s’il eust tetté la mamelle de sa mere nourrice, deqouy Lamon s’esbahyssant ainsi que lon peult penser, s’approcha de plus & trouua que c’estoit vn enfant masle, grãd pour son aage, & beau à merueilles, plus richemet emmaillotté que ne portoit sa fortune estant, ainsi miserablement exposé & abandonné à l’aduenture : car il estoit anueloppé d’vn riche mãteau, de pourpre, qui se fermoit au colet auec vne boucle d’or, & aupres y auoit vne petite espée dorée ayant le mãche d’yuoire si fut de prime face entre deux d’emporte seulement ces enseignes de recognoissance, sans autrement se soucier de l’enfant, mais y ayant vn peu pensé il eut honte de ne se monstrer pour le moins aussy charitable & humain que sa Cheure : de sorte que quand la nuict fut venue, il enleua le tou, & porta à sa femme, qui auoit nom Myrtale les ioyaux, l’enfant & la Cheure. Sa femme toute estonnée luy demãnda s’il estoit possible que les Cheures portassent de telz enfants : & son mary luy copta tout comment il auoit trouué l’enfant abandoné, comment la Cheure luy donnoit son pis à terre, & coment il auoit eu honte de le laisser perir. Myrtale fut bien d’aduis qu’il ne l’auoit pas deu faire : ainsi estans tous deux d’accord de l’esleuer, ilz serrerẽt les ioyaux & enseignes de recognoissance que lon auoit exposées auec l’enfant dirent par tout qu’il est à eux, & le feirẽt allaicterà la Cheure : & afin que le nom mes me sentist mieux son pasteur, l’appellerẽt Daphnis. De la à deux ans vn berger demourãt non gueres loing de lá, qui auoit nom Dryas, en gardant ses moutons, vit aussi vne toute pareille chose, & trouua vne semblable aduenture. Il y auoit en ce quartier la vne cauerne que lon nommoit la cauerne des Nymphes, qui estoit vne grãde & grosse roche creuse par le dedans, & toute ronde par dehors, au dedans de la quelle y auoit des ymages & statues des Nymphes, taillées de pierre, les pieds sans chaussure, les bras tous nudz & reboursez iusques aux espaules, les cheueux espars, au dessoubz du col fans tresses, ceinctees sur les reins, toutes aiant le visage riant, & la contenance telle, comme si elles eussent ballé ensemble, le dessus pour mieux dire la voulte de ceste cauerne estoit le meilieu de la roche, au fond de la quelle sourdoit vne fontaine, qui faisoit vn ruysseau, dont estoit arrouzé le beau pré verdoyant, au deuant de la cauerne ou l’humeur de la fontaine nourrissoit la belle herbe me nue & delicate, lá estoient attachez & pen duz force potz a traire les bestes, force fleustes, flageoletz & chalumeaux que les anciens bergers y auoient donnez pour offrandes. En ceste cauerne des Nymphes vne brebis ayant nagueres aignelé, alloit & venoit si souuent, que le berger mesme cuida plusieurs fois qu’elle se fust perdue, & à ceste cause la voulant chastier afin qu’elle demourast par apres.au trouppeau paissant auec les autres, sans plus s’escarter ny esgarer comme elle faisoit ordinairement. Il feist vn collet d’vne verge de frac ozier, en manière de lacs courant, & s’approcha de la cauerne, pour y surprendre fa brebis : mais quãd il fut auprès, il y trouua bien autre chose qu’il n’auoit esperé car il vit la brebis qui donnoit à tetter son pis à vn petit enfant aussi gentillement & aussi doulcement que sçauroit faire vne nourrice. Le petit enfãt sans crier prenoit de grãd appétit, puis l’vn puis l’autre bout du pis de la brebis, auec fa petite bouche, qui estoit belle & nette, pource que la bre bis luy lechoit le visage auec sa langue, après qu’estoit faoul de tetter. L’enfãt estoit vne fille, auec laquelle auoient esté exposées quelques bagues & enseignes pour la pouuoir recongnoistre à l’aduenir, c’est à sçauoir vne coiffe d’or, des patins dorez, & des chausses brodées d’or, aussi le berger estimant ceste rencontre estre chose aduenue par expresse disposition des Dieux, & quant & quãt, ayant apris de sa brebis qu’il en deuoit auoir pitié, enleua l’enfant entre ses bras, serra les bagues dedãsvn bissac, & feit prieres aux Nymphes qu’à bonne heure peust il esleuer & nourrir le pauure enfant, qui comme implorant leur ayde & mercy, auoit esté gettée à leurs piedz, puis quãd l’heure fut venue de remener son trouppeau au tect, retournant au lieu de sa demourance champerstre, cõpta à sa femme ce qu’il auoit veu, & luy mõstra ce qu’il auoit trouué, en luy commandant qu’elle teint de la en auant l’enfant pour sa fille naturelle, & que secrettemẽt elle la nourrist comme sienne, parquoy la bergere qui auoit nom Napé, deuint incôtinent mere d’affection, & cõmença à aymer & traitter l’enfant, auec telle diligèce & telle sollicitude, qu’il sembloit proprement qu’elle eust peur que la brebis n’emportast le pris de doulceur & de benignité deuant elle, & afin que plus facilemét on creust que l’enfant fust sienne, elle luy donna aussi vn nom pastoral, & la nomma Chloé. Ces deux enfans en peu de temps deuindrent grands, & monstroyent bien à leur gentillesse & beauté qu’ils n’estoient point yssus de gens de village ne de paysans, & sur le point que l’vn fut paruenu à leage de quinze ans, & l’autre de deux moins, Lamon & Dryas en vne mesme nuict songeret tous deux vn tel songe. Il leur fut aduis que les Nymphes, (dõt les statues estoiet en la cauerne ou il y auoit vne fontaine, & ou Dryas auoit trouué la fille) liuroiẽt Daphnis & Chloé entre les mains d’vn ieune garsonnet, fort gentil & beau à merueilles, lequel auoit des æles aux espaules, & portoit de petites fleches, auec ques vn petit arc, & que ce ieune garsonnet, les touchant tous deux d’vne mesme flesche, commanda à l’vn paistre de lá en auant les cheures & à l’autre les brebis. Les pasteurs ayans tous deux eu cefte vifion en dormant, furent bien marris, de ce que leurs nourrissons estoyent aussi bien comme eux destinez à garder les bestes, & mesmement pource que les marques de recongnoissance qu’ils auoyent trouuées exposées quant & eulx, leur auoyent promis quelque bien plus grand estat & fortune bien plus eminente : à l’occasion de quoy ils les auoient iusques lá nourris plus delicatemẽt que lon ne fait les enfans des bergers, & leur auoyent faict apprendre les lettres & tout le bien & l’honneur qu’ilz auoient peu en vn lieu champestre : mais toutesfois ilz delibererent d’obéir aux dieux touchant l’estat de ceux qui par leur prouidence auoient esté sauluez. Et après auoir communiqué leurs songes ensemble, & sacrifié en la cauerne des Nymphes à ce ieune garsonnet qui auoit des æles aux espaules (car ilz n’en eussent sceu dire le nom) les enuoyerent tous deux aux champs garder les bestes, leur enseignans particulièrement toutes choses necessaires à l’estat de pasteur, comment il fault faire paistre les bestes auant mydi, & commẽt apres que le chauld est passé à quelle heure il les fault remener au tect : à quoy faire il est besoing vser de la houlette, & à quoy de la voix seulemẽt. Ces deux ieu nés enfans receurent ceste charge aussi vo luntiers & auec autant de plaisir comme si ceufl esté quelque grande seigneurie, & aimoyent leurs Cheures & brebis trop plus affectueusement que n’est la coustume des bergers. Elle, pource qu’elle se sentoit tenue de sa vie à la brebis qui l’auoit alaictée, & luy pource qu’il se souuenoit qu’vne Cheure l’auoit nourry. Or estoit il lors enuiron le commencement du printẽps que toutes fleurs sont en vigueur, celles des bois, celles des prez, & celles des montaignes aussi ia cõmençoient les abeilles à bourdonner, les oyseaux à rossignoler & les agneaux à sauteler, les petits Moutons bondissoient par les montaignes, les Mouches à Miel murmuroient par les prairies, & les oyseaux faisoient resonner les buissons de leurs chante. Ainsi ces deux ieunes & delicates personnes voyans que toutes choses faisoyét bien leur deuoir de s’esgayer à la saison nouuelle, se mirent pareillement à imiter ce qu’ils voyoyent & qu’ils oyoient aussi : car oyans chanter les oyseaux, ilz chantoyent : voyans saulter les aigneaux, ilz saultoient : & comme les abeilles, alloyent cueillans des fleurs dont ilz gettoient vne partie en leurs seins, & de l’aute faisoient de petitz chappelletz, qu’ilz portoient aux Nymphes & faisoient toutes choses ensemble, paissans leurs troupeaux l’vn auprès de l’autre. Souuentefois Daphnis alloit faire reuenir les brebis qui s’estoient vn peu trop loing efcartées du troupeau & fouuentefois Chloé faisoit descendre les Cheures trop hardies, estans montées au plus hault de quelques rochers droitz & couppuz, quelquefois l’vn tout seul gardoit les deux troupeaux ensemble, pendant que l’autre vacquoit à quelque ieu. Leurs ieux estoyent ieux de Bergers & d’enfans : car elle alloit quelque part cueillir des ioncs, dõt elle faisoit vn cosin à mettre des Ciga les, & ce pendãt ne se soucyoit aucunemẽt de son trouppeau.luy d’autre costé alloit coupper des rouseaux, & en pertuisoit les ioinctures puis les recolloit ensemble auec de la cyre molle & aprenoit à en iouer bien souuent iusques à la nuict quelquefois ilz s’entredonnoient du laict ou du vin & s’entre communiquoient les autres viures qu’ilz auoient apportez de la maison. Brief on eust plus tost veu les brebis ou les Cheures toutes escartées les vnes des autres que Daphnis eloigné deChloé Ainsi comme ilz estoient occupez à telz ieux, amour leur dressa à bon escient vne telle embusche. Il y auoit assez pres de lá vne louue, laquelle ayãt n’agueres louueté, rauissoit souuent des autres trouppeaux de la proye à foison, dont elle nourrissoit ses petitz Louueteaux : parquoy les païsãs du prochain village faisoient la nuict des fosses & pieges de quatre brassés de largeur& autant de profondeur & espandoient au loing la plus grande partie de la terre qu’ilz en auoyent tirée puis les couuroient auec des verges longues & gresles & semoient par dessus le demourant de la terre à celle fin que la place semblast toute plaine & vne comme deuãt : en maniere que s’il n’eust passé par dessus qu’vn lieure seulement, en courant il eust rompu les verges qui estoient par maniere de dire plus foibles que brins de paille & lors eust on bien veu que ce n’estoit point terre ferme : mais vne sainte seulement aians faict plusieurs telles fosses & en la montaigne & en la plaine, ilz ne peu rent neantmoins prendre la louue, car elle s’apperceut bien de leur ruze : mais tuerent plusieurs cheures & plusieurs brebis, & presque Daphnis luy mesme par tel inconuenient deux Boucz de son trouppeau s’eschaufferent tellement à combattre l’vn contre l’autre, & se heurterent si rudement que la corne de l’vn fut rompue, dequoy sentant grande douleur celuy qui estoit escorné, se mist en bramant à fouir & le victorieux à le poursuyure, sans luy dõner loisir de reprendre son halaine. Daphnis fut fort marry de veoir l’vn de ses boucz ainsi mutilé de sa corne, & bien courroucé cõtre la fierté de l’autre qui encore estoit si aspre à le poursuiure apres l'auoir battu, si prẽt vn bastõ en son poing, & sa houlette à lautre, & s’en court apres ce poursuyuant. Ainsi le Bouc fuyant les coupz, & Daphnis le poursuyuant en courroux, ne regarderent pas bien ne l’vn ne l’autre deuant eux : car ilz tomberent tous deux dedãs l’vn de ces pieges, le bouc le premier, & Daphnis apres : ce qui luy saulua la vie, pource que le bouc soutint sa cheute : mais se voyant tombé en ceste fosse, il ne peut faire autre chose que se prẽdre à plorer, en attendant si quelcun viendroit point pour l’en retirer. Chloé aiant de loing veu son inconuenient, y accourut soudainemẽt : & voyãt que Daphnis estoit en vie s’en alla vistement appeller vn bouuier de lá aupres, pour luy ayder à le mettre hors de ceste fosse le bouuier chercha par tout vne corde qui sust assez longue pour luy tendre : mais il n’en peut siner : parquoy Chloé delia le cordon dont les tresses de ses cheueux estoiẽt liées, pour en tẽdre vn des bouts à Daphnis. Ainsi firẽt ilz tant eux deux ensemble en tirant de dessus le bord de la fosse, & luy en s’aidant de son costé le mieux qu’il pouuoit, que finablement ilz le mirent hors dupiege.







EN CEST ENDROIT YA.
vne grande obmiβion en l'original.






Daphnis alloit ainsi deuisant & parlant puerilemẽt en luy mesme : Dea que me fera le baiser de Chloé ? ses leures sont plus tendres que roses, sa bouche & son haleine plus douce qu’vne gaufre à miel, & toutefois son baiser est plus piquant que l’aiguillon d’vne abeille i’ay souuent baisé de petis Cheureaux qui ne faisoient encore que naistre, & le petit veau que Dorcõ m’a donné : mais ce baiser icy est toute autre chose : le poux m’ẽ bat, le cœur m’en tressaut, mon ame en languit, & neantmoins le desire la baiser de rechef. O mauuaise victoire ! ô estrange mal dont ie ne sçaurois dire le nom. Chloé n’auoit elle point gousté de quelques poisons auant que me baiser ? Il fault dire que nõ : car i’en fusse mort : ô comment les Harondelles chantent, & ma fleuste ne dict mot : comment les cheureaux sautent, & ie suis assis : comment toutes fleurs sont en vigueur, & ie n’en fais point de bouquets, ny de chapelets : la violette & le muguet flonssent, Daphnis se sene : Dorcõ à la fin deuiẽdra plus beau que moy. Voyla cõment le pauure Daphnis se passionnoit, & les paroles qu’il disoit, cõme celuy qui lors premier experimẽtoit les estincelles d’amour : mais le bouuier Dorcon amoureux de Chloé, ayant trouué l’occasion que Dryas plantoit vn arbre assez pres de luy, & estãt son amy de lõg temps, des l’aage que luy mesme gardoitles bestes aux champs, luy feit present de beaux fromages gras, & cõmençant à entrer en propos par leur ancienne cõgnoissance, feit tant qu’il tomba sur les termes du mariage de Chloé, luy offrant par promesse plusieurs beaux & riches dons pour vn bouuier, s’il la luy vouloit donner à femme. Ses offres estoyent vne paire de bœufs à labourer la terre, quatre ruches d’abeilles, cinquante pieds de pommiers, vn cuir de bœuf à semeler souliers, & par chascun an vn veau, qui seroit prest à seurer, tellement que Dryas alleché par la friandise de tant de beaux presens, luy cuida presque accorder le mariage : mais quãd il vint puis après à penser en luy mesme que la fille estoit digne de bien plus grand & plus riche party, craignant que si à l’aduenir elle venoit à estre recongneuë, & que ses parẽs sceussent que pour la friandise de ses dõs il l’eust mariée en si bas lieu, on ne luy en voulust mal de mort il refusa toutes ses offres & ses dõs, & l’esconduisit tout à plat, en le priant de luy pardonner. Par ainsi Dorcon se voyant pour la deuxiesme fois frustré de son esperance & encores qu’il auoit pour neant perdu ses bons frommages gras, delibera puis qu'atrement ne pouuoit attenter de iouyr par force de Chloé, la premiere fois qu'il la trouueroit seulle à seul, pour à quoy paruenir, il s'aduisa qu'ils menoient l'vn apres l'autre boire leurs bestes, Chloé vn iour & Daphnisvn autre : à l'occasion de quoy il imagina vne fisensse qui estoit marueilleusement sortable & couenable à vn gros bouuier comme luy. Il print la peau d'vn grand loup qu'vn sien thoreau en combattant pour la garde & defense des vaches auoit tué auec ses cornes, & l'estendit sur son dos, si bien que les piedz de deuant luy tomboyent iusques sur les mains, & ceux de derriere luy pendoyent sur les cuysses iusques aux tallons, & la hure luy couuroit la teste, ne plus ne moins que faict le cabasset à vn homme de guerre. S'estãt ainsi desguisé en loup le mieux qu'il auoit peu, il s'en vint droict à la fontaine, en laquelle beuuoient les cheures & des brebis apres qu'elles auoyẽt asset pasturé. Or estoit ceste fonteine en vne vallée assez creuze, & toute la place à l'enuiron pleine de ronces, d'espines poignantes, de chardõs & de bas geneuriers, tellement ã vn vray loup s'y fust bien aysemẽt caché. Dorcon se fourra leans entre ces espines, attendant l'heure que les bestes vinsent boyre, & auoit bonne esperance qu'il espouuẽteroit Chloé auecques ceste peau de Loup, & q'uil la saisiroit au corps entre ses deux bras pour en faire à son plaisir, tantost apres arriua Chloé, qui amenoit ses bestes boyre, ayant laissé Daphnis, qui couppoit de la plus tendre ramée verte, pour donner à boutter aux cheureaux apres qu'ilz seroyent retournez de pasture, les chiens qui leur aidoyent à garder leurs brebis, & leurs cheures suyuoyent le troupeau : & comme naturellemẽt ils chassent mettans le nez par tout, ils le sentirent remuer & se prindrent à abbayer, se ruerent sur luy comme sur vn loup, & l'enuironnans de tous costez, sans qu'il s'osast dresser sur ses piedz tant il auoit de peur, commencerent à le mordre de toute leur puissance, or iusques lá craignãt & ayant honte d'estre descouuert, & dauantage estant defẽdu de la peau du loup qui le couuroit il se tenoit tapy contre terre dedans le hallier sans dire mot : mais quand Chloé effroyée de prime face de le veoir, se print à appeller Daphnis à son ayde, & que les chiens luy ayants arraché la peau de loup de dessus les espaules, commencerent à le mordre luy mesme à bon esciẽt, il se print adõc à crier à haute voix & à prier Chloé & Daphnis, qui ia estoit suruenu, de luy vouloir estre en ayde, ce qu'ils firent & auec leur siflement accoustumé, eurent incontient appaisé les chiens, puis amenerent le malheureux Dorcõ , qui auoit esté mors, & aux cuisses, & aux espaules à la fonteine, & luy lauerent ses blesseures, ou les dents des chiens l'auyoent attaint, puis luy mirent dessus de l'escorce verte d'orme, maschée, estans tous deux si peu rusez, & si peu experimentez aux hardies entreprinses d'amour, qu'ilz estimerent que ceste embusche de Dorcon, auec sa peau de loup, ne fust que ieu seulement, au moyen de quoy ils ne se courroucerent point à luy, ains le reconforterẽt & le reconuoyerent quelque espace de chemin, en le menant par la main, & luy qui auoit esté en si grand dãger de sa personne, & que lon auoit recoux de la gueule, nõ du loup, cõme lon dict cõmunémẽt, mais des chiens : s'en alla faire penser les morsures qu'il auoit par tout le corps. D'autre costé Daphnis & Chloé eurent bien de la peine iusques à la nuict, à rassembler leurs cheures & brebis, lesquelles effroyées pour la peau du loup, & quant & quãt esperdues & effarouchées d'ouyr si fort abbayer les chiens, estoyent les vnes montées iusques à la cyme des plus haults rochers, les autres courues iusques à la mer, cõbien qu'elles fussent au demourant bein apprinses d'obeir à l'appeau de leurs pasteurs, de se renger au son de flageolet, & de s'amasser ensemble, en oyant seullement battre des mains, mais la peur leur auoit adonc faict tout oublier, & apres les auoir suyuies & retrouuées à la trace, cõme on faict les lieures, les remenerent à bien grande peine toutes au tect, puis s'en allerent eux mesmes reposer ou ils dormirent ceste seulle nuict de bon sommeil : car le trauail qu'ils auoyent prins le soir precedent leur seruit de medecine cõtre leur mesaise d'amour : mais quand le iour fut reuenu ils commẽcerẽt de rechef à estre passionnez comme deuant ils tressailloyent de ioye, quand ils s'entre reuoyoiẽt & estoyent bien ennuyez & marris quãd il failloit qu'ils s'entrelaissassent, ils se douloiẽt pource qu'ils le vouloyent, quand tout est dict ils ne fcauoyent qu'ls vouloyent, cela seulemẽt scauoyent ils bien, l'vn que son mal estoit venu d'vn baiser, & l'autre d'vn baigner, outre ce q la saison de l'année les enflãmoit encore dauantage : car il estoit ia enuiron la fin du printemps, & le commencemẽt de l'esté, & estoyent toutes choses en vigueur, les arbres chargez de fruicts, les champs couuerts de bleds, les cigales chantoyent, & rendoyẽ les fruicts vne tresdelicate & foefue odeur, lon est dict que les fonteines, ruisseaux, & riuieres conuioient les gens à se baigner, que les vens estoyent orgues ou flustes, tãt ils souspiroyent doucment à trauers les branches des pins, que les pommes amoureuses se laissoyent d'elle mesmes tomber par terre, & que le soleil prenant plaisir à voir de belles personnes nues, faisoit chascun despouiller : au moyen de quoy Daphnis estant de toutes par eschauffé, se iettoit dedans les riuieres & tantost se lauoit, tantost s'esbattoit à chasser, à prendre les poissons qui s'enfuyoient au fond de l'eau, & souuentofois beuuoit pour veoir si auec l'eau il pourroit estaindre l'ardeur qu'il sentoit en son cueur : mais Chloé apres auoir tiré les brebis & la plus part des cheures, demoura encores long temps à faire prendre le laict, car il falloit qu'elle eust le soing de chasser les mouches qui fort la molestoyent, & la picquoyent quand elle les chassoit : cela faict, elle se laua le visage, & met dessus sa teste vn chapelet des plus tẽdres brãchettes de pin, sevestit d'vne peau de Cerf qu'elle ceignit dessus ses reins, & emplit vn pot de vin & vn autre de laict pour boire auec Daphnis, puis quand ce vint sur le midy, adõc furẽt ilz tous deux plus ardemment espris que iamais, pource qu'elle voyant en Daphnis entierement nud vne beauté de tous poinctz accõplie, se fondoit & se distiloit d'amour, considerant qu'il n'y auoit en toute sa personne chose quelconque à redire : & luy d'autre costé la voyant couuerte de ceste peau de Cerf, auec le beau chapelet de pin sur la teste, luy tendant son pot à laict, cuyda voir l'vne des Nymphes propres qui estoient dedans la cauerne, si acourut incõtinent, & luy ostant le chapelet qu'elle auoit sur sa teste, apres l'auoir baisé le mist dessus la sienne : & elle pendãt qu'il se baignoit tout nud, print sa robe & se la vestit en la baisant aussi premierement, tantost ilz s'entreittoyẽt des pommes l'vn à l'autre, tantost ilz s'entrepeignoyent & mypartissoiẽt leurs cheueux en greue, disant Chloé que les cheueux de Daphins ressembloient aux grains de meurte, pource qu'ilz estoient noirs, & Daphnis accomparãt le visage de Chloé à vne belle pomme, par ce qu'il estot blãc & vermeil, parmy aucunefois il luy monstroit à ioüer de la fluste, puis quãd elle cõmençoit à souffler dedãs, il la luy ostoit des mains, pour toucher de la langue & des leures lá ou elle auoit touché des siennes, & faisoit semblant de luy vouloir enseigner ou elle auoit failly, pour auoir occasion de la baiser à demy, en baisant la fluste ou elle auoit touché, ainsi comme ilz estoiẽt apres à en sonner ioyesemẽt sur la chaleur du midy, pẽdãt que leurs trouppeaux estoyẽt tapiz à l'ombre. Chloé ne se donna garde qu'elle fut endormie, ce que Daphnis apperceuãt, posa tout beau sa fluste pour regarder à son ayse par tout, & son saoul, cõme celuy qui n'auoit alors honte de personne, & disoit apart luy ces paroles tout bas : ô comme ces beaux yeulx dorment soüéuement, que son alaine sent bon, les pommiers ny les aubepines fleuries n'ont point la senteur si doulce : mais pourtãt ie ne l'oserois baiser, car son baiser picque & perce iusques au cœur, & faict deuenir ls gens folz, comme le miel nouueau : d'auantage i'ay peur de l'esueiller si ie la baise : ô que ces Cigales font de bruit, elles ne la laisserõt ia dormir, si hault elles crient : & d'autre costé ces boucquins icy ne cesserõt auiourd'huy de s'entreheurter auecques leurs cornes : ô loups plus coüars que renards ou estes vous à ceste heure que vous ne lesvenez happer : ainsi que Daphnis estoit en ces termes, vne Cigale poursuyuie par vne Erondelle se vint ietter en sauuegarde dedans le sein de Chloé, aumoyen dequoy l'Erondelle ne la peult prendre, ny ne peult aussi retenir la roideur de son vol, qu'elle n'approchast si pres du visage de Chloé, qu'auecq' l'vne de ses æsles elle ne luy touchast la ioüe, dont Chloé s'esueilla en soursault, Et pource qu'elle ne sçauoit que c'estoit, s'escria, bien hault : mais quand elle eut veu l'Arondelle volletant encores à l'entour d'elle & Daphnis se riant de sa peur, elle s'asseura & frotta ses yeulx qui auoiẽt encore enuie de dormir, la Ciguale se prit à chanter encore entre les tetins mesmes de la gente pastourelle, comme si auec son chant elle luy eust voulu rendre graces de son salut : à l'occasiõ dequoy Chloé ne fachãt q c'estoit, s'escria de rechef bien fort, & Daphnis s'en prit aussi de rechef à rire & vsant de ceste occasiõ luy mist la main bien auant dedãs le sein, dont il tira la gentille Ciguale qui ne se pouuoit encore taire quoy qu'il la tint dedãs la main. Chloé fut biẽ aise le veoir, & l'ayant besée la remet chantant de rechef en son sein. Vne autrefois ilz ouyrent du bois prochain chãter vn Ramier, au chãt duquel Chloé ayant prins plaisr, demanda à Daphnis que c'estoit qu'il disoit  & Daphnis racompta ce que lon en dict communémẽt. Mamye, dict il, au temps passé y auoit vne ieune garse belle & iolye en fleur d'aage cõme toy, elle gardoit les vaches prenoiẽt si grand plaisir à l'ouyr chãter, qu'elle les gouuernoit au son sa voix seulement, sans iamais leur donner coup de houlette, ne picqueure d'esguillon, estant assise à l'vmbre de quelque beau Pin, la teste couronnée de fueillage de l'arbre, elle chantoit tousiours quelque chanson à la louenge de Pan, dnt ses vaches estoiẽt si aises qu'elles ne s'eslongnoient iamais si loing d'elle, quelles ne peussent biẽ ouyr le son de sa voix. Or y auoit il au pres de lá , vn ieune garson qui gardoit des beufz, il estoit beau & chantoit bien aussi, vn iour pour mõstrer qu'il sçcauoit autant de chanter cõme elle, il se mist à chanter si doulcement, & si melodieusement qu'il attira à luy huict des plus belles vaches qu'elle eust en son trouppeau, & les fit venir au sien, dequoy la pauuvre garse fut si desplaisante pour veoir son troppeau diminué, & en partie pour auoir esté vaincue au chanter, qu'elle fit prieres aux dieux de la muer en vn oyseau, plus tost que de retourner ainsi à la maison, les dieux luy accorderent sa demande & en firent vn oyseau de montaigne, qui ayme à chanter comme elle faisoit quãd elle estoit fille, & encore au iourd'huy en chantant se plaint elle de sa deconuenuë, & va disant qu'elle cherche ses vaches esguarées. Telz estoient les plaisires que l'Esté leur dõnoit : mais quand l'arriere saison de l'Autonne fut venuë que le raisin fut meur & prest à vendenger, certains coursaires de la ville de Tyr ayans vne fuste du païs de Carie, à celle fin peult estre, que lon ne pẽsast que ce fussent barbares, vindrent aborder en celle coste & descẽdans en terre auec leurs brigãdins & espées, pillerẽt tout ce qu'ilz peurent trouuer aux champs, comme force bon vin, force grains, force miel estant encor auec la cire, & mesme emmenerent quelques bœusz & vaches du trouppeau de Dorcon, or en courant ainsi ça & lá, ilz rencontrerent de mal aduenture Daphnis qui s'alloit esbatant le long du riuage de la mer, car Chloé comme simple fille qui craignoit que les autres simple fille qui craignoit que les autres pasteurs ne luy feislent peut estre quelque violẽce, ne par toit si matin du logis & ne menoit pas si tost les brebis de Drias aux champs, les coursaires voyans ce ieune garson grand & beau, & de plus de valleur que tout ce qu'ilz eussent peu d'auantage rauir par les champs, ne s'amuserent plus ne à poursuyure ses cheures, ny chercher ou desrober autre chose par la campagne, ains rentrerent dedans leur fuste, plorant & ne sachant que faire, sinon qu'il appelloit à haulte voix Chloé, tãt qu'il pouuoit crier. Or ne faisoyent ilz gueres que remonter en leur vaisseau, & prendre les rames es mains pour voguer, quand Chloé entra auec son trouppeau de brebis, apportant vne nouuelle fluste à Daphnis, & voyant toutes les cheures esperdues & escartées ça & lá, oyant d'auantage sa voix qu'il l'appelloit tousiours de plus fort en plus-fort, elle abãdonna ses brebis, ietta la fluste, & s'en alla courant vers Dorcon pour le prier de luy venir ayder, mais elle le trouua couché par terre, de son long tout detaillé de grandz coupé d'espée, que les brigands coursaires luy auoyent donneez, de sorte qu'à peine pouuoit il plus respirer, tant il perdoit de son sang : & neant-moins quand il apperceut Chloé, la souuenance de son amour le rechauffa, & renforça vn petit, si luy dist : Chloé mamye, ie m'en vois rendre l'ame bien tost, car les mechans larrons coursaires m'ont decouppé comme le boucher feroit vn bœuf : mais si tu veulx, tu sauueras Daphnis, vengeras ma mort, & feras mourir ces mechans larrons mechammẽt. I'ay accoustumé mes vaches à suyure le son de ma fluste & de venir au chant d'icelle, encore qu'elles soyent bien loing de moy, prens la maintenant & t'en va sur le bord de la mer ioüer celle chãson que i'ay long temps y a monstrée à Daphnis, & que depuis Daphnis t'a enseignée : au demourãt laisse faire la fluste, & mes bœufé & vaches qu'ilz emmenẽt en leur vaisseau, ie tedõne la fluste de laqlle i'ay autre fois gaigné le pris cõtre plusieurs bouuiers & bergers, & pour recõpẽse ie te prie baise moy seulemẽt pẽdãt que i'ay encore vn peu de vie : & quand ie seray trespassé, plore ma mort & aye souuenance de moy, à tout le moins quand tu verras vn vacher gardant ses bestes aux champs. Dorcon ayant dict ces paroles, rendit aussi tost son esprit en la baisant, & Chloé prenãt en main la fluste, la mist incõtinẽt en sa bouche & l'entonna le plus hault qu'elle peult, les vaches qui l'entendirent, recogneurent aussi tost le son de la fluste, & la notte de la chãson, & toutes d'vne secousse se ietterẽt ensemble dedans la mer : le sault desquelles pource qu'elles se ietterent toutes à coup dans la mer, le sault sur l'vn des costez de la fuste fut si pesant & si lourd, auecques ce que la tourmente y aida vn petit, que la fuste en tourna sens dessus dessouz, de ma niere que tous ceux qui estoient dedans se trouuerent plongez en la mer, mais nom-pas tous auec mesme esperã ce de salut : car les coursaires auoiẽt tous leurs espées ceintes à leurs costez, & leurs brigandines faictes à escailles sur leurs dos, auccques les cuisoftz qui leur pendoyent iufques à myiambe : au contraire Daphnis estoit tout deschaux, cõme celuy qui gardoit les bestes aux chãps, presque tout nud au demourant : pource que c'estoit en Esté, & qu'il faisoit fort chauld, parquoy les coursaires apres auoir duré vn peu de temps à nager, furent tirez à fond, & finablement noyez par la pesanteur de leurs armes, & Daphnis à l'opposite despoüilla facilement si peu d'abillemens qu'il auoit autour du luy, & neantmoins encore se lassa il de nager à la fin, comme celuy qui n'auoit accoustumé de nager que dedans les riuieres, toutefois la necessité luy enseigna ce qu'il auoit à faire en ce cas, car il se ietta entre deux vaches qui nageoyent coste à coste d'vne de l'autre, & se prenant auec les deux mains à leurs cornes, fut par elles porté sans peine quelconque, aussi à son ayse comme s'il eust esté dedans vn chariot : car le beuf nage beaucoup mieux & plus longuement que ne faict l'homme : & n'y a bestes au monde qui durent si long temps à nager comme il fait, si ce ne sont animaux aquatiques, & encores poissons, tellemẽt que iamais vn beuf ny vne vache ne se noyroyent, si leurs piedz ne s'accrochoyent en nageant à quelque chose dedans l'eau, dequoy font foy plusieurs destroictz en la mer, qui iusques au iour d'huy sõt appellez Bosphores, c'est adire, tragect ou passage de beuf. Voyla comment Daphnis se sauua, & eschappa contre son esperance de deux grands dangers : l'vn d'estre esclaue des coursaires, & l'autre d'estre noyée. Au sortir de la mer il trouua Chloé sur la riue, plorant & riant tout ensemble, si se ietta entre ses bras, & luy demanda pour quelle cause elle auoit ainsi ioüe de la fluste : Chloé luy racõpta tout du long, cõme elle s'en estoit courue vers Dorcon, comment les vaches auoient par luy esté apprinses à suiure le son de la fluste, comment il luy auoit conseillé d'en ioüer, & comment il estoit trespassé : seulement oublia elle (de hõte) à dire commẽt elle l'auoit baisé, parquoy ilz delibererẽt d'honorer la memoire de celuy qui leur auoit faict tant de bien, & s'en allerẽt auec ses parens & amys inhumer le corps du malheureux Dorcon, sur lequel ilz ietterent force terre, & planterent autour de sa fosse plusieurs arbres, y pendirent chacun quelque chose de leur mestier, & oultre y espandirent du laict, & espraignirent des grappes de raisin, & y casserent plusieurs flustes. Ses vaches s'en prindrent à bramer piteusemẽt, & s'en coururẽt en mugissant ça & lá, comme bestes esgarées, ce que les autres pasteurs bestes menoyent du tres-pas de leur maistre. Apres que Dorcõ fut enterré Chloé mena Daphnis en la cauerne des Nymphes, ou ele le nettoya, & quãt & quãt laua aussi son beau corps d'elle mesme, blãc & poly cõme albastre, & qui n'auoit q faire d'estre laué pour sẽbler beau, puis en cueillãt ensemble des fleurs que portoit la saison, en firent des chappeaux aux images des Nymphes, & attacherent contre la roche la fluste de Dorcon pour offrand, puis cela faict retournerẽt vers leurs cheures & brebis, lesquelles ilz trouuerent toutes tapies contre la terre sans paistre ny besler pour l'ennuy & le regret qu'elles auoyent ainsi qu'il est à presumer de ne veoir plus nu Daphnis ny Chloé, mais aussi tost qu'elles les apperceurent, & qu'eux se prindrent à les sifler comme de coustume, & à ioüer du flageollet, elles se leuerent incontinent, & se prindrent à pasturer comme deuant, & les cheures à sauteler en beslant, comme si elles se fussẽt esioüir d'auoir recouuré leur cheurier : mais quoy qu'il y eust, Daphnis ne se pouuoit esioüir à bon escient depuis qu'il eut veu Chloé tout neu, & sa beauté à descouuert, car il ne l'auoit au parauant iamais veuë, son cœur en languissoit ne plus ne moins qui s'il eust esté attainct & enuenimé de quelque poison, son pour estoit aucunesfois fort & hasté, comme on l'eust chassé, & quelque fois foible & debile, comme si à la suprinse des cour-faires il eust perdu toute sa force, & luy sembloit la fõteine ou il auoit veu Chloé se lauver, plus effroyable & plus redoubtable que la mer. Brief il luy estoit aduis que son ame estoit en grande peine, comme vn ieune garson nourry aux champs, qui n'auoit encore iamais experimẽté que c'est que du brigandage d'amour.








Fin du premier liure.








LE SECOND LIURE.







[image: PAG_00000043_IL000001]STANT ia l’Automme en sa vigueur, & la saison des vendages venue, chascu aux champs estoit en besongne à faire ses aprestz : les vnx racou stroyent les pressoüers, les autres racloyẽt les tonneaux, les autres faisoyent les hottes & penniers à porter la vendange, les autres esmouloiẽt leurs serpettes & sacleaux pour vendanger, les autres apprestoyent la meule pour fouler & briser les raisins, & les autres preparoyent de lozier sec, dõt on auoit osté l’escorce, à force de le batre, pour en faire des flambeaux à tirer & entõner le vin la nuit : & à ceste cause Daphnis & Chloé entremettãt aussi pour quelques iours la solicitude de mener leurs bestes aux champs, presterent l’vn à l’autre ce temps pendant l’œuure & labeur de leurs mains. Daphnis portoit la vendange dedans vne hotte, & la fouloit en la cuue, puis entonnoit le vin dedans les tonneaux : & Chloé de l’autre costé appareilloit à mãger aux vendangeurs, & leur portoit du vin vieil de l’année preced ce, puis se mettoit à vendanger aussi elle mesme les plus basses branches desvignes, ausquel les elle pouuoit aduenir : car les vignes du vignoble de Metelin sont toutes basses, au moins non eleuées sur arbres fort haultz, tellement que les branches en pendent iusques contre terre, & s’estendent ça & lá, comme lierre, si qu’vn enfant de mamelle (par maniere de dire) attaidroit aux grappes, & comme la coustume est en telle feste du Dieu Bacchus, & à la naissance du vin on auoit appellé des villages de la entour plusieurs femmes, pour ayder à faire les vendanges : lesquelles femmes iettoyent toutes les yeulx sur Daphnis, & en le loüant, disoyent qu’il estoit aussi beau que Bacchus, & y en eut vne plus affectée que les autres qui le baisa. Daphnis en fist du courroucé : mais Chloé en fut à bon escient marrie, d’autre costé les hommes qui estoyent dedans les cuues es pressoüers iettoyent à Chloé plusieurs paroles à la trauerse, & sautoyent apres elle, comme feroyent les Satyres autour de Bacchus, disans qu’ils seroyent contens de deuenir moutons, moyennant qu’vne telle bergere les menast aux champs. Chloé en estoit bien ayse, & Daphnis au contraire marry : tellement que l’vn & l’autre desiroit que les vendanges passassent bien tost, afin qu’ilz peussent retourner aux champs à la maniéré accoutumée, & au lieu des chants de ces vendangeurs, ouyr ioüer de la fluste, ou plus tost leurs trouppeaux besler. Dedans peu de iours les vendanges furent acheuées, & le vin entonnés, si qu’il ne fut plus besoing d’en empescher tãt de gens, au moyen dequoy ilz recommencerent à mener leurs bestes aux champs comme deuant, & allerent à grande ioye saluer les Nymphes, en leur portant pour les primices des vendenges, des moissines de raisins pendues encore aux branches, dequoy faire ilz n’auoient par le passé iamais elle paresseux : car & le matin des que leurs trouppeaux commencere vn beau verger, q i’ay moy-mesme planté, semé, labouré & acoustré de mes propres mains, depuis le tẽps que pour ma vieillesse i’ay cessé de garder & mener les bestes aux champs, il y a dedans ce verger tout ce que lon y pourroit souhaitter pour la saison :au printemps des rozes, des violettes, des lys : en esté du pauot, des poires, des pommes : maintenant qu’il est Automne, des raisins, des figues, des grenades, des grains de meurte : & y viennent par chacun iour à grandes voilées toutes sortes d’oyseaux : les vns pour y trouuer à repaistre, & les autres pour y chanter : car il est vmbragé & couuert de grand nombre d’arbres, & arrosé de trois belles fontent à brouter, ilz les alloient saluer, & le soir quand ilz les ramenoient au tect, les alloient de rechef adorer : & iamais n’y alloient les mains vuydes, qu’ilz n’y portassent tãtost quelques fleurs, tãtost quelques fruictz, vne fois de la ramée verte, & vne autrefois quelque petit de laict : dont puis apres ilz receurent des Déesses bien ample recompense : mais pour lors, ilz folastroient ensemble comme deux ieunes leurons, ilz saultoient, ilz flustoient, ilz chantoient, ilz luctoient bras à bras l’vn contre l’autre, à l’enuie de leurs beliers & boucquins, & ainsi cõme ilz s’esbatoient, suruint en leur compagnie vn vieillard, vestu d’vne pelisse de peau de cheure, des sabotz en ses piedz, & vn bissac tout vsé, pendu à son col, lequel se seant aupres d’eux, se prit à leur dire, mes enfans ie suis le vieillard Philetas qui ay chanté maintes chansons à l’hõneur de ces Nymphes, & maintefois ioué de la fluste en l’honneur du dieu Pan, & qui ay gouuerné maint trouppeau auec la musicque seulement, & maintenant viens icy pour vous declarer ce que i’ay veu, & annõcer ce que i’ay ouy : i’ayines, & est si espes que qui en osteroit la haye qui le clost, on diroit à le veoir que ce seroit vn bois auiourd’huy, enuiron le midy i’y ay apperceu vn ieune gardonnet dessoubz mes meurtes & grenadiers, qui tenoit en ses mains des põmes de grenade, & des grains de meurte, il estoit blanc comme s'il ne venoit que d'estre laué, il, estoit nud, il estoit seul, & se iouoit à cueillir de mes fruictz comme si le verger eust esté sien, si m'en suis couru vers luy craignant que (comme il estoit fretillant & remuant) il ne rompist quelque branche de mes meurtes & grenadiers: mais il m'est legeremẽt eschappé ds mains, tantost se coulant par entre les rosiers, tantost se cachant soubz les pauotz, comme feroit vn petit perdriau, i'ay autrefois eu bien de la peine d'aller apres de ieunes cheureaux de laict : & souuẽt ay trauaillé à courir apres de ieunes veaux qui venoient de naistre : mais cecy est toute aultre chose, & n'est pas possible au monde de le prendre, parquoy me trouuant las & recreu, comme vieil & ancien que ie suis, en m'appuyant sur mon baston, en prenant garde qu'il ne s'en fouist, ie luy ay demandé à qui il estoit de noz voisins, à quelle occasion il venoit ainsi cueillir les fruictz du iardin d’autruy, il ne m’a rien respondu : mais s'approchant de moy s’est pris à rire fort délicatement en me iettant des grains de meurte, ce qui m’a (ne sçay comment) amolly & attendry le cueur : de sorte que ie n’ay plus sceu me couroucer à luy : si l’ay prié de s’en venir hardiment à moy sans rien craindre, iurant par mes meurtes que ie le laisseroys aller quand il vouldroit, auec des pommes & des grenades que ie luy donnerois, &luy souffrirois prendre des fruictz.de mes arbres, & cuillir de mes fleurs tant cõme il vouldroit : moyennãt qu’il me donnast vn baiser seullement, & adoncq’se prenãt à rire auec vne chere gaye, & bonne & gentille grace, m’a ietté vne voix si amiable & si doulce, que ny l’Arondelle, ny le rossignol, ny le cigne, fust il aussi vieil cõme moy, n’en sçauroit ietter de pareille, disãt: quãt à moy, Philetas, ce ne me seroit poit de peine de te baiser : car i’ay me plus à estre baisé q tu ne desires retourner en ta ieunesse, mais garde que ce que tu me demãde ne soit vn don mal seãt & peu cõuenable à ton aage, pour ce que ta vieillesse n’empeschera point que tu ne brusle de desir de me suiure, apres que tu m’auras baisé, & il n’y a Aigle ny Faulcon, ny autre oyseau de proye, tant ayt il l’ælle viste, & legere, qui me peust consuiure, ie ne suis point enfant, combien que i’en aye l’apparence, ains suis plus ancien que le vieil Saturne, & que de toute anciẽneté, ie te congnois deslors que estant en la fleur de ton aage, tu regardoys en ce prochain marestz, vn si beau & gras trouppeau de boeufz & de vaches, & estois aupres de toy quand tu ioüoys de ta fluste dessoubz ces fousteaux lá, lors que tu estois amoureux de la belle Amaryllide : mais tu ne me voyois pas, encore que ie feusse cõtinuellemẽt aupres de ton amye, laquelle ie t’ay à la fin donnée, & tu en as eu de beaux enfans, qui maintenãt sont bons la boureurs, &bõs bouuiers, &pour le present ie gouuerne aussi Daphnis & Chloé, & apres que ie les ay le matin mis ensemble, ie m’ẽ viens en ton verger lá ou ie prends plaisir aux arbres & aux fleurs que tu y as plãtez, & me laue en ces fonteines, qui est la cause que toutes les plantes & les fleurs de ton iardin sont si belles à veoir, pour ce quelles sont nourries & arrousées de l’eau ou ie me suis laué, regarde si tu ne verras pas vne branche de tes arbres rompuë, ton fuict : aucunemẽt pillé, ou aucune plante de tes herbes, & de tes fleurs foullée, ny pas vne de tes fonteines troublée, & te repute bien heureux de ce que toy seul, entre les hommes, en ta vieillesse tu es encore bien voulu de cest enfant. si tost qu’il a eu acheué ces parolles, il s’en est enuollé dessus les meurtes, ne plus ne moins que feroit vn petit roussignol, & en sautelant ds branche en branche, par entre les fueilles est à la fin monté iusques à la cime, i’ay veu ces petites æles, son petit arc & ses fleches en escharpe sur ses espaules, puis ay esté tout esbahy que ie n’ay plus veu, ny ses fleches ny luy, or si ie n’ay pour neant la teste blanche, & que la longue vieillesse ne m’ayt diminué le sens & l’entendement, mes enfans ie vous asseure que vous estes tous deux deuoüez & dediez à l’amour, & qu’amour a soing de vous, ilz furent aussi aises d’ouyr ces propoz, comme si on leur eust compté quelque belle & plainte fable, si luy demanderẽt que c’estoit que d’amour, si c’estoit vn enfant, ou bien vn oyseau, & quelle puissance il auoit, adonc Philetas commença derechef à leur dire : amour est vn dieu, mes enfans, ieune, beau, & qui a des æsles, & pour ceste cause prend il plaisir à hanter entre les ieunes gens il cherche les beautez, & faict voller les cueurs des hommes, ayant si grãd pouuoir que le grand Iuppiter mesme n’en a point tant : il domine sur les elementz, sur les estoilles, & sur ceulx qui sont dieux comme luy, vous mesmes n’auez pas tant de maistrise sur voz cheures, & sur voz brebis, qu’il en a sur tout le monde, toutes les fleurs fõt ouurages d’amour, toutes les plantes & tous les arbres sont de sa facture, c'est par luy que les riuieres coulent  & que ls ventz soufflent, i'ay souuentefois veu des toreaux amoureux, mugir d'amour, aussi fort comme s'ilz eussent esté poingtz & picquez d'vn frolon : & vn boucquin baiser sa cheure, & la suyure par tout : moy mesme ay autrefois esté ieune, & ay aymé Amarylide : mais lors il ne me souuenoit de menger, ny de boire, ny ne prenois aucun repos : i'estois tousiours triste & pẽsis, le cueur me battoit, & estois comme trãsi, ie cryois comme qui m’eust battu, & ne parlois non plus que si i’eusse esté mort ou muet, ie me iettois dedans les riuieres pour estaindre la chaleur qui me brusloit, & appellois à mon ayde le dieu Pan, cõme celuy qui autrefois auoit esté amoureux de la belle Pitys, ie remercyois la Nymphe Echo, pource qu’elle nommoit apres moy m’amye Amarylide, &puis rompois mes flustes, par despit de ce qu’elles sçauoient bien donner plaisir à mes vaches, & ne pouuoient faire venir à moy mon Amarylide : car il n’y a medicine quelcõque soit, qu’on la menge ou la boiue, ny espece aucune de charme qui puisse guerir le mal d’amour, sinon le baiser, embrasser & coucher ensemble nuë a nu. Philetas apres les auoir ainsi enseignez se departit d’auecq’eux, emportant pour son loyer quelques fromages & cheureau, à qui les cornes commençoyent ia à poindre qu’ilz luydonnerẽt : mais apres qu’il se fut party, les deux ieunes amans demourans tous seulz, & ne ayans iamais au parauant ouy parler d’amour, se trouuerent en plus grande detresse que parauant :pource que l’amour commenceoit à les toucher au vif : & retournez qu’ilz furent en leurs maisons, se mirent chascun de son costé à rapporter ce qu’ilz sentoy ent en leurs cœurs, auecq’ce qu’ilz auoyẽt ouy racompter au vieillard, si disoient ainsi à par eulx : les amans sont douloureux, aussi le sommes nous : ilz ne font compte de boire ny de manger, aussi peu en faisons nous :ilz ne peuent dormir, nous sommes tout de mesme : il leur est aduis qu’ilz bruslent, & ie croy que nous auõs du feu dedans le corps : ilz desirẽt s’entreuoir, & pour ce faire nous souhaittons quela nuict ne dure gueres, & que le iour reuiẽne bien tost à l’aduenture. Doncques est ce cela que lon appelle amour, & nous entre-aymõs l’vn l’autre, & si ne le sçauiõs, pas, mais si c’est amour que ie sens, & qu’elle m’ayme, pourquoy doncques sommes nous ainsi mal à nostre aise, à quoy faire nous entrecherchons nous, Philetas nous a dict la verité, ce ieune garçonnet qu’il a veu en sõ verger, apparut aussi iadis à noz peres, quand il leur commanda en songe qu’ilz nous enuoyassent garder les bestes aux champs : mais commẽt le pourroit on prẽdre, il est petit, & s’en fouyra, & si n’est possible d’echapper de luy, car il a des ælles & nous attaindra : il fault auoir recours à l’ayde des Nymphes. Pan luy mesmes ne seruit de rien à Philetas lors qu’il estoit amoureux d’Amarilide, il vault dõcques mieux chercher les remedes qu’il no9 a en seignez de baiser, accoler & coucher ensẽnble nuë à nud, vray est qu’il faict froid, mais nous l’endurerons : ainsi leur estoit la nuict vne secõde escole en laquelle ilz recordoyent les enseignemens de Philectas : le lendemain au poinct du îour ilz menerent leurs bestes aux champs, s’entrebaiserent l'vn l'autre, ce qu’ilz n’auoyent point encore faict au parauant : & croisans leurs bras s’entreaccolerent, mais ilz n’oserent essayer le troisiesme poinct de la medecine, qui estoit de se despoüiller pour coucher ensemble nuë à nud : car ce eust esté trop hardiment fait, non seulement pour la ieune bergere, mais aussi pour le ieune cheurier : parquoy la nuict ensuyuant ilz ne peurent reposer, & ne firent autre chose que rememorer ce qu’ilz auoyent faict, & regretter ce qu’ilz auoyent obmis à faire, disans ainsi en eux mesmes : nous nous sommes entrebaisez & il ne nous a de rié feruy, nous nous sommes l’vn l’autre acolez, & il ne nous en est presque de rien amendé, il fault donc dire que le coucher ensemble est le souuerain remede du mal d’amour, il le fault donc essayer aussi : car pour certain, il y doibt auoir quelque chose d’auantage qu’au baiser. Or pour auoir eu ces pensées amoureuses en veillant, il leur venoit aussi, comme il est ordinaire des songes amoureux en dormant, & leur sembloit qu’ilz s’entrebaisoyent, qu’ilz s’entre-acolloyent, & qu’ilz faisoyent de la nuict ce qu’ilz n’auoyẽt osé faire le iour en se couchant ensemble nuë à nu, de sorte que le lendemain ilz se leuerent plus espris d’amour que deuant, & chassans auec le siflet leurs trouppeaux aux champs, leur tardoit qu’ils ne se trouuoyent pour s’entrebaiser, & si loing qu ilz s’entreuirent, se prirent en riant à courir l’vn contre l’autre, l'entrebaiserent premierement, & puis s’entre-acollerent mais le troisiesme ne pouuoit venir, ne voulant point Chloé commencer, iusques à ce que l’aduenture les conduysit à ce faire, en cest maniere : ilz s’estoyent assis l’vn pres de l’autre au pied d’vn chesne : & ayant gousté du plaisir de baiser, ne se pouuoyent saouller de celle volupté, rembrassement suyuoit quand & quand pour baiser plus serré, & pour autant que Daphnis tiroit sa prise vn peu trop fort, Chloé ne sçay cõment, se coucha sur vn costé, & Daphnis suyuant la bouche de Chloé, pour ne perdre l'aise du baiser, se lessa aussi de mesme tomber sur le costé, & recognoissans tous deux en ceste cõtenance, la forme de leur songe demeurerent long temps ainsi couchez, s’entretenãs bras à bras, aussi estroittemẽt comme s'ilz eussent esté collez ensemble, sans sçauoir riens du surplus & pẽsans q ce fust le dernier point de ioüyssance amoureuse, si y passerẽt la plus gran de partie du iour, iusques à ce que le soir les contraingnit de se separer, & lors en mauldissant la nuict, ilz remenerent leurs bestes au tect quelque chose à bon esciẽt, n’eust esté vn tel trouble & tumulte, qui suruint en celle cõtrée. Il y auoit vne compagnie de ieunes riches hõmes, de la ville de Methyne, lesquelz voulãs passer ioyeusemẽt le temps des vendages & s’aller esbatre hors du territoire de leur ville, tirerent vn batteau en mer, meirent leurs varletz à la rame, & s’en allerent esbatans le long de la coste des Mithyleniens, pour ce qu’il y a par tout bon abryt pour se retirer, & est bornée de beaux edifices, & y trouue lon force ruisseaux, fonteines, vergers pleins d’arbres, que la nature y a product en partie, & en partie la main des hõmes y a edifiez, & par tout seur abbord & delicieux seiour. Ces ieunes gens en vogant au long de ceste coste, & descendant en terre, en quelques endroictZ, ne faisoyent mal ne desplaisir quelcõque à personne, ains s’esbattoyent à diuers passetẽps : vne fois auec des hamessons attachez d’vn petit fillet au bout de quelques cannes & roseaux, ilz peschoient des poissons qui hantent au lõg des rochers de dessus quelque escueil getté auant dedans la mer, vne autrefois ilz prenoient auec des chiens & des filetz les lieures, qui s’ẽsuyoiẽt des vignes, pour le bruit des vendengeurs, vne autrefois ilz prenoy ent grand plaisir à tendre aux oyseaux, & auec des lacz courans & colletz prenoyent des oyes sauuages, de halebrãs & ostardes, de sorte qu’outre le plaisir qu’ilz en auoyent, ilz fornissoyent encore leur table, & si leur falloit quelque chose d’auãtage, ilz le prenoient au plus prochain vilage, en payãt beaucoup plus que les choses ne valloient, il ne leur falloit que le pain, le vin & le logis seullement : car ilz ne trouuoient pas qu’il fust trop seur de coucher la nuyct en mer dedans leur batteau, estãt la saison de l’automne, & à ceste cause tiroient la nuict leur batteau en terre, craignant qu’il ne se leuast quelque tourmente pendant qu’ilz dormiroient, mais quelque païsant de la entour ayãt affaire d’vne corde, dõt on tour ne la meule qui pressure le marc des raidins apres qu’ilz ont esté foullez en la cuue, pource que la dienne estoit vdée & rõpue, s’en vint secrettement vers le bord de la mer, & trouuantle batteau sans garde, deslya la corde, auec laquelle on l’attachoit à terre, l’apporta en son logis, & s’en feruit à ce qu’il en auoit affaire, le lendemain au matin ces ieunes hommes de Methymne chercherent par tout leur corde : mais personne ne confessoit l’auoir prise, parquoy apres qu’ils eurent vn peu tencé auec leurs hostes, îlz tirerẽt oultre : & ayãs faict enuiron deux lieues, vindrẽt abborder à l’endroit des chãps, ou se tenoiẽt Daphnis & Chloé, pource qu’il leur sembla qu’il y auoit belle plaine à courir le lieure. Or n’auoiẽt il’z pl9 de corde pour attacher leur batteau, & à ceste cause prirẽt du frãc osier verd, le plus long qu’ilz peurent trouuer, qu’ilz tordirent & en feirent vne hard, dõt ilz attacherẽt leur batteau par la proue & le lierẽt à terre, puis se meirent à chasser auec leurs chiés, & tendirent leurs toilles aux ẽdroictz qui leur sẽblerẽt plus à propoz, leurs chiẽs courãs ça & lá, en abboyãt efroyerẽt les cheures, lesquelles abãdõnerẽt incõtinẽt lescoustaux, & s’ẽ fouyrent vers la marine, lá ou ne trouuãt rien à brouter parmy le sable, aucunes d’elles pl9 hardies q les autres, s’approcherẽt du batteau & mẽgerent la hard d’osier dont il estoit attaché, de fortune la mer estoit vn peu esmeue, par ce qu’il s’estoit leué vn vẽt de terre, tellement q la tormẽte eut incõtinent esloigné le batteau du riuage, & l’eut emporte en pleine mer, dequoy les ieunes hõmes Methymniẽs s’estãs apperceuz, les vns s’en coururẽt vers la mer, les autres rappellerẽt leurs chiens, &tous ensemble menerent tel bruit que tous les payens de lá autour les entẽdans ainsi crier, y coururẽt de toutes partz. Mais tout cela ne serait de rien, car le vent se refrechissant toujours de plus en plus, le mena si roide & si loing qu’il n’y auoit plus ordre de le pouuoir attaidre, parquoy ces ieunes hõmes se voiãs priuez de beaucoup de biens qui estoient dedãs leur batteau, chercherent tant le cheurier qui deuoit garder les cheures, qu’ilz trouuerent Daphnis, & en chaulde colle cõmencerẽt à le battre & à le vouloir despouiller, si y en eut vn d’entre eux, qui destacha la lesse dont il menoit son chien, & prit les deux mains de Daphnis pour les luy lier derriere le doz, le pauure Daphnis qu’on battoit, ne pouuoit autre chose faire que crier, & prioit les voisins de luy ayder. Mais sur tous autres, il appelloit en fõayde Lamon & Dryas, qui estoient deux verdz vieillardz : & qui auoient les mains rudes & endurcies du labeur des champs, lesquelz suruenuz, feirent cesser la violẽce & le tort que lon faisoit à Daphnis, remõftrãs à ces ieunes hõmes de Methymne, que s’il leur auoit faict : aucu tort, ilz le deuoiẽt contraindre à le reparer par Iustice. Ceux de Methymne le voulurent, & esleurent pour leur arbitre le bouuier Philetas, à cause q c’estoit le plus ancien de tous ceux qui s’estoient trouuez à ceste emeute, & qu’ẽtre tous ceux de son village il auoit le bruit d’estre homme de plus grande legalité. Cela accordé les Methymniens, cõme ceux qui auoient à plaider deuant vn iuge bouuier, cõmencerent en termes courtz & clers leur accusation, de telle sorte. Nous estions descenduz en ces champs pour y cuider chasser, & auiõs attaché nostre batteau au riuage de la mer auec vne hard d’o sier verd, puis nous estions mis en queste auec noz chiens, & ce pendant les cheures de cestuy cy sont descendues vers la marine, lesquelles ont mẽgé l’osier dont nostre batteau estoit attaché, & consequemment l’õt destaché, cõme vous mesme l’auez peu voir emporté par lesvagues en haulte mer, il y a dedans grande quantite de biens, qui sont perduz pour nous, & entre aultres choses force beaux colliers pour noz chiẽs, & de l’argẽt plus qu’il n’en faudroit pour achepter tout le vaillant de ceux cy, en recompense de laquelle perte nous voulõs emmener cõme nostre esclaue, ce meschant cheurier icy, lequel entend si mal le mestier dont il se mesle, que de mener ses cheures au riuage de la mer, comme s’il estoit marinier. Voyla dequoy les Methymniens accuserẽt Daphnis, qui se trouuoit tout moulu des coupz de poing qu’il auoit receuz. Mais neantmoins voyant Chloé presente, il ne s’estonna de rien, & leur respondit franchemẽt en ceste maniere : Ie garde bien mes cheures, & n’y a perdonne en tout le village qui se doit iamais plainct, que pas vne d’elles ayt riẽ brouté en son iardin, ny rompu ou gasté vn seul cep en sa vigne : mais ceux cy eux mesmes sont mauuais chasseurs, & ont des chiens mal apris, qui ne font que courrir ça & lá, & abbayer si terriblement qu’ils ont effarouché mes cheures, & les ont chassez de la montaigne & de la plaine, vers le riuage de la mer cõme si ce eussent esté loupz, & puis ilz me vont mettant sus, qu’elles ont mengé de l’osier, c’est pour ce qu’elles ne trouuoient emmy le sable autre verdure quelcõque, ne ronce, ny thym : si leur batteau est pery en la mer par la force des ventz, il s'en fault prẽdre à la tourmẽte, ce n'ont pas esté mes cheures qui l’ont faict : mais s'il y auoit dedãs tout plein de biens, & mesmes de l’argẽt comptãt, qui seroit si fo1 de croire qu’vn batteau ou ily auroit tãt de richesse, n’eust autres chose pour l’attacher qu’vne hard d’osier verd. Daphnis en disãt ces parolles se prit à plorer, & feit pitié à tous les assistans tellemẽt que le iuge Philetas fist sermẽt aux Nymphes & à Pã, que Daphnis à son aduis n’auoit point de tort, ne ses cheures aussi, & que la faulte (si faulte y auoit) estoit aux vents & à la mer, desquelz il n’estoit pas iuge pour la leur faire reparer, ce neãtmoins le bõ Philetas ne sceut si biẽ dire q les Methymniẽs s’en contentassent : ains de rechef en grãd’fureur prirent Daphnis., & le voulurẽt lier pour l’emmener prisonnier, n’eust este q les païsans de ce mutinez se ruerẽt sur eux & leur osterẽt d’entre les mains. Daphnis de son costé se defendoit aussi, & cõbatoit luy mesme, si qu’à grands coups de pierres & de bastons : chasserẽt les Methymniens, & ne cesserent de les poursuyure iusques à ce qu’ilz les eussent chassez, battãs hors de leur territoire : mais ce pendant qu’ilz les chaffoyẽt, Chloé tout à loisir mena Daphnis en la cauerne des Nymphes, & luy essuya le visage tout soüillé du sang qui luy estoit coulé du nez : & tirant de sa pẽnetiere vn morceau de fromage & de gasteau, luy en dõna à mãger. Et qui plus encore le cõtenta, luy dõna de sa tendre bouche vn baiser pl9  doux que miel. Ainsi eschappa Daphnis de ce danger, mais la chose n’en demoura pas lá : car ces ieunes hommes de Methimne ne furẽt pas plus tost de retour en leurs maisons par terre, au lieu qu’ilz estoiẽt partiz par mer sus vn basteau blessez & mal menez au lieu qu’ilz estoient issus gays & bien deliberez qu’ilz firent assembler le conseil de la ville, auquel ilz requirent hublement à leurs Citoyens qu'il leur pleust vẽger l’exces & outrage qu’on leur auoit fait. Pour à quoy plus les inciter ilz ne dirẽt pas vn mot de verité : craignans que s’ilz eussent recité le faict au vray cõme il estoit allé, ilz n’eussent encore esté moquez de s’estre laissé chasser à coups de baston par des païsans : mais en desguisant le faict, affermerent que les Mytileniens leur auoient osté leur batteau, & pillé leurs biẽs, tout ainsi que s’ilz eussent esté en guerre ouuerte, ceux de Metymne adiousterẽt facilemẽt foy à leur dire, pource qu’ilz les voyoiẽt ainsi blessez & mal menez, & quãt & quãt estimãs q c’estoit chose iuste & raionnable devéger vn outrage tel, fait aux enfans dçs plus nobles maisons de leur ville, decernerent sur le champ la guerre cõtre les Mytileniẽs, sans la leur enuoyer denõcer, & cõmanderẽt à leur Capitaine, qu’il tirast prõptement de leur arcenal en mer dix Galleres, pour aller faire le pys qu’ilz pourroient en toute leur coste, pour autãt qu’ilz pẽsoient que ce ne seroit pas seurement ny sagemẽt faict de mettre lors que l’hyuer approchoit, plus grosse flotte en mer, le capitaine des le lẽdemain au matin eut dressé son equippage, & vsant de ses soldatz, mesmes au lieu de forsaires pour ramer alla fourrager toutes les terres des Mytileniens qui estoyent prochaines du riuage de la mer, ou il pilla grand nombre de bestail, grande quantité de bledz & de vins, pour autãt qu’il n’y auoit gueres que vendanges estoyent acheuées, & grande multitude de prisonniers tous vignerõs & laboureurs, puis alla aussi courir les terres ou Daphnis & Chloé gardoyent leurs bestes, & y descendit soudainement à l’impourueu, rauit & roba tout ce qu’il y trouua. Daphnis pour lors n’estoit pas auec son trouppeau, ains estoit allé es bois prochains cueillir de la plus tédre & plus verde ramée, pour dõner l’hyuer à brouster à ses petitz, cheureaux, & voyant de loing la descente & incursion des ennemys, se cacha dedans le tronc d’vn chesne sec & creux : mais Chloé qui estoit aupres des deux trouppeaux. Si tost qu’elle apperceut les courriers, se cuyda sauuer de vitesse, & s’enfuyt dedãs la cauerne des Nymphes, elle fut poursuyuie iusques au lieu mesme, lá ou elle faict priere aux soldatz en l’hõneur des Nymphes, de ne vouloir point faire de desplaisir ny à elle ny à ses bestes, toutesfois sa priere n’eut point de lieu : car les soldatz de Methymne apres auoir faict plusieurs villenies par derision aux images des Nymphes l’emmenerẽt elle & ses bestes, en la chassant deuant eux à tout de l’ozier, comme on feroit vne cheure ou vne brebis : & voyans qu’ils auoiẽt la leurs vaisseaux tous pleins de toute sorte de butin, ne voulurẽt plus tirer oultre, ains reprindrent la route de leur maison, craignans 1’incertitude de l’yuer, & leurs ennemys. Ainsi se retirerẽt les Methymniens à force de ramer : pource que le temps fut si calme qu’il ne tiroit ne vẽt ny alaine quelconque. Apres que tout le bruit de ceste course fut appaisé, Daphnis sortit de son creux, & s’en vint ne la plaine ou leurs beguerre cõtre les Mytileniẽs, sans la leur enuoyer denõcer cõmanderẽt à leur Capitaine, qu'il tirast prõptement de leur arcenal en mer dix Galleres, pour aller faire le pys qu'ilz pourroient en toute leur coste, pour autãt qu’ilz pẽsoient que ce ne seroit pas seurement ny sagemẽt faict de mettre lors que l’hyuer approchoit, plus grosse flotte en mer, le capitaine des le lẽdemain au matin eut dressé son equippage, & vsant de ses soldatz, mesmes au lieu de forsaires pour ramer alla fourrager toutes les terres des Mytileniens qui estoyent prochaines du riuage de la mer, ou il pilla grand nombre de bestail, grande quantité de bledz & de vins, pour autãt qu’il n’y auoit gueres que vendanges estoyent acheuées, & grande multitude de prisonniers tous vignerõs & laboureurs, puis alla aussi courir les terres ou Daphnis & Chloé gardoyent leurs bestes, & y descendit soudainement à l’impourueu, rauit & roba tout ce qu’il y trouua. Daphnis pour lors n’estoit pas auec son trouppeau ains estoit allé es bois prochains cueillir de la plus tédre & plus verde ramée, pour dõner l’hyuer à brouster à ses petitz cheureaux, & mourera en la ville loing de moy. Comment oseray ie à ceste heure m’en aller deuers mon pere & ma mere, sans mes cheures & sans Chloé. Il fauldra doresenauant que ie sois vn faict-neant : car il n’y a plus chez nous de bestes que ie peusse garder : ie ne bougeray d’icy, attendãt la mort ou vne autre guerre. Helas Chloé es tu en mesme peine que moye ! te souuiẽt il point de ces champs, des Nymphes & de moy ẽ ou si tu te reconfortes auec noz brebis & noz cheures qui sont prisõniers auec toy ẽ  En disant ces paroles le pauure Daphnis fut si saisy de tristesse, qu’apres auoir bien ploré il s’endormit fort serré & en dormãt luy apparurẽt les trois Nymphes en guise de trois belles grandes fẽmes à demy nues, les piedz fãs chausseure les cheueux espars & semblables en tout & par tout aux images qui estoyent en la cauerne, si luy fut bien aduis de première arriuée qu’elles auoyent pitié de luy, puis la plus aagée se print à luy dire en le reconfortant : Daphnis ne te plainds point de nous, car nous auõs plus de soing de Chloé q tu n’as toy mesmes : no9 auõs eu pitié d’elle des qu’elle venoit de naistre, & ayant esté iettée & exposée en ceste cauerne, auons pourueu à ce qu’elle fust enleuée nourrie. Ne pense pas qu’elle soit fille de Dryas, ny née en ce village, ou que ce soit l’estat appartenant au lieu dont elle est venue que de garder les brebis à ceste heure, mesmes nous auons pourueu à son affaire, de sorte qu’elle ne sera point menée prisonmere en la ville de Methymne, ny ne sera partie de leur butin : car nous auons prié à Pan qui est lá debout souz ce pin, lequel vous n’auez iamais honoré, à tout le moins de quelques fleurettes, qu’il nous vueille ayder à la recouurer : pource qu’il frequente plus souuẽt entre gẽs de guerre que nous, & luy mesme a cõduict plusieurs guerres, en delaissant ces lieux champestres. Il est desia party pour s’en aller, dãgereux ennemy pour ceux de Methymne : pourtãt ne te fasche point, mais te leue & t'en va voir Lamõ & Myrtale, lesquelz sont iettez par terre comme toy, cuydans que tu ayes esté prins & emmené prisonnier auec elle : ne te soucie point, ta Chloé reuiendra demain auec toutes voz brebis & voz. cheures, & si les garderez encore & ioüerez de la fluste ensemble : au demourant Amour aura soing de vous. Daphnis ayant ouy & veu telles choses, s’esueilla soudain en sursault, & plorant autant de ioye que de tristesse, adora les images des Nymphes & leur promist si Chloé retournoit à sauueté de leur sacrifier la plus grasse de ses cheures : & courant incontinent vers l’image du dieu Pan, ayant les piedz d’vn bouc, & deux cornes en la teste, estant dressé dessoubz vn pin, & tenant de l’vne de ses mains vne fluste, & de l’autre vn boucqui, sautelant l’adora aussi, & le pria qu’il luy pleust faire retourner Chloé, luy promettant semblablement de luy sacrifier vn bouc, & à la fin sur le soir enuirõ le soleil couchant à peine cessa il de plorer & de prier les dieux, & les déesses pour le retour de sa Chloé : puis ayant recueilly la ramée qu’il auoit couppée, s’en retourna au village, lá ou il osta de grand esmoy le pauure Lamon, & le remplit de liesse, puis mẽgea vn petit, & s’en alla coucher mais ce ne fut pas sans tendrement plorer, & sans affectueusement prier les Nymphes, qu’elles luy apparussent encore la nuict en dormant, & que le iour vint bien tost, auquel elles luy auoyent promis que Chloé retourneroit, iamais nuict ne luy sembla si lõgue que feit celle lá : mais voicy cõment la chose estoit allée : Ce pendant le Capitaine de Methymne ayant faict ia lõg chemin en s’en retournant, voulut vn petit refreschir ses gens qui estoiẽt trauaillez d’auoir couru en terre, & vogué en mer : & trouuant vn escueil qui se gettoit fort auant en la mer en forme de croissant, au dedans des pointes duquel la mer estoit platte, & ou il y auoit abrit pour les vaisseaux aussi seur que dedãs vn bon port : il y posa les ancres, sans autrement aborder à terre afin que les païsans à toutes aduentures ne luy peussent faire aucun desplaisir, & au demourãt permit à ses gẽs de se traiter & faire bõne chere, il leur fut soubdainemẽt aduis que toute la terre deuint en feu, & entendirent de loing vn bruict tel que seroit le flot d'vne grosse armée de mer qui fust venüe contre eux : l'vn cryoit à l'areme, l'autre appelloit ses compaignons : l'vn pensoit estsre ia blessé, l'autre cuydoit veoir vn homme mort gisant deuant luy : brief il y auoit tout tel tumulte que si c'eust esté vn combat de nuict, & si n'y auoit point d'ennemis. Si la nuict auoit esté espouuẽtable, le iour d'apres leur fut encore bien plus effroyable : car les boucz & les cheures de Daphnis auoient les cornes entortillez de feuillage de lyerre auec leurs grapes, & les brebis montons & beliers de Chloé hurloient comme loups. On luy trouua à elle mesme vn chappeau de fueillée de Pin sur la teste : & en la mer semblablement se faisoient des choses si estranges, qu'à peine les pourroit on croire : car quãd ilz cuydoient leuer les ancres, elles tenoiẽt si ferme au fond qu'ilz ne les pouuoient aracher, quelque effort qu'ilz en feissent : quand ilz cuydoient abbattre leurs rames pour voguer, elles se rompoient, les daulphins saultans tout au tour de leurs vaisseaulx, & les battãs de leurs queues en descousoiẽt les iointures & entẽdoit on le sõ d’vne trompe, du dessus d’vne roche haute & droicte estãt à la cyme de l’escueil, au pied duquel ilz estoient à l’abrit : mais ce son n’estoit point plaisant à ouyr, cõme seroit le son d’vne trompe ordinaire, ains effrayoit ceux qui l’entendoient, ne plus ne moins que le son d'vne trompette de guerre la nuict dequoy les Methymniens estoiẽt en merueilleux effroy, & couroiẽt aux armes, disans que c’estoient leurs ennemis qui leur venoiẽt courir sus, sans ce qu’ilz les apperceussent : tellement qu’ilz desiroient que la nuict reuint, cõme s’ilz eussent deu auoir paix & repoz quãd elle seroit venue. Or estoit il aisé a cognoistre à gẽs qui n’eussent point esté troublez de sens, que toutes ces illusiõs qu’ilz pensoiẽt veoir & ouyr venoiẽt du dieu Pan, qui estoit indigné cõtre eux pour quelque mallefice : mais ilz n’en sçauoient deuiner l’occasion : pource qu’ils n’auoient rien pillé qu’ilz pensassent estre dedié ne consacre à Pan, iusques à ce qu’enuiron midy le Capitaine, non sans expresse ordonnance diurne, s'endormit, & luy apparut Pan luy mesme en dormãt, qui luy vsa de telles parolles : O meschãs sacrileges ! comme auez vo9 esté si forcenez que d’oser emplir d’effroy & d’exploictz de guerre les champs que i’ayme vniquement ẽ rauir les trouppeaux de bœufz de brebis & de cheures qui sont en ma protectiõ, & arracher par force d’vn lieu sainct vne ieune fille de la quelle amour veult faire vne histoire singuliere, & n’auez point eu de craincte ny de reuerẽce aux Nymphes qui le vous ont veu faire, ny à moy aussi qui suis le dieu Pan ẽ Ie vous denõce que vous ne reuerrez iamais la ville de Methymne, sivous entreprenez d’y retourner auec tel pillage : & n’eschapperez iamais le son de la trõpe qui vous a nagueres effroyez, car ie vous feray tous abismer au fond de la mer, & menger aux poissons, si tu ne rẽds & biẽ tost Chloé aux Nymphes à qui tu l’as ostée par force, & quant & elle les trouppeaux de ses brebis & de ses cheures : pourtãt leue toy sans delay, & remectz incontinent en terre la bergere Chloé, auec ce que ie t'ay dit, & ie vous reconduiray tous deux à sauueté : elle par terre, & toy par mer. Le Capitaine qui s’appelloit Bryaxia, ces parolles ouyes s’esueilla tout effroyé en sursault, & feit incõtinent appeller les Capitaines de chascune gallere, ausquelz il cõmanda que lõ cherchast prõptement Chloé entre les prisonnier, ce qui fut aussi tost faict, & la luy amena lon courõnée de fueillage de Pin. & à cela remerqua le Capitaine que c’estoit elle, pour laquelle il auoit eu ceste apparitiõ en dormant. Si la feit remettre en terre dedans la gallere capitainesse, dõt elle ne fut pas plus tost sortie que lon entendit de rechef le son de la trompe dedans le rocher, mais non plus effroyable en maniere de l’alarme, ains tel que les bergers ont accoustumé de sonner quand ilz menent leurs bestes aux champs : les brebis mesmes couroient au sortir par dessus la planche, sans que les piedz leurs glissassent, & les cheures encore bien plus hardiment, comme celles qui ont accoustumé de grauir iusques à la cyme des plus haultz & plus droictz rochers, & enuironnoient Chloé tout à l’entour en saultant & bellant comme si elles luy eussent voulu donner à cognoistre qu’elles se resiouyssoiẽt de sa deliurance : mais les troppeaux des autres bergers & cheuriers demourerent au lieu ou on les auoit mis, & ne bougerent de dessoubz le tillac des galleres, comme si le son de la trompe ne les eust point appellez : dequoy tout le monde s’esmerueilla grandement, & en loua la puissance & bonté de Pan. Encores veit on de plus estranges merueilles en l’vn & en l’autre element : car les galleres des Methymniens desmarerent d’elles mesmes auant qu’on eust leué les ancres, & y auoit vn daulphin qui les conduisoit saultant hors de l’eau deuant la capitainesse, & sur la terre vn fort doulx & plaisant son de trompe con duisoit les brebis & les cheures, sans que lon veit personne qui en sonnast : de maniere que les brebis & les cheures marchoient & pasturoiẽt tout ensemble, auec tresgrand plaisir d’ouyr si doulce mélodie. Enuiron le temps que les pasteurs remenent leurs bestes aux chams apres midy, Daphnis apperceuãt (de tout loing de dessus vne haulte butte ou il estoit mõté) Chloé auec ses deux troppeaux, descendit le plus viste qu’il peut en la plaine, criant à haulte voix : ô Nymphes ! ô gentil Pan ! & courant embrasser Chloé fut espris de si grande ioye qu’il en tomba par terre tout pasmé : mais Chloé en le baisant & embrassant le rechauffa si bien qu'elle le feit reuenir : & apres qu’il eut repris ses espritz, s’en alla auec elle soubz le fousteau ou ilz auoiẽt accoustumé de se trouuer : lá ou s’estant tous deux assis à l’ombre, il ne faillit pas à demander comme elle auoit peu eschapper des mains de tant d’ennemis. Elle luy compta tout de point en point, comment il estoit creu du lierre autour des cornes de ses cheures comment ses brebis auoient hurlé, comment il s’estoit trouué sur sa teste vn chappeau de fueilles de Pin, le feu qu’on auoit veu sur la terre, le bruit que lon auoit ouy en la mer, les deux sortes de son de trompe, l’vn de paix, l’autre de guerre la nuict espouuentable, & comment vne certaine melodie musicale l’auoit conduicte par tout le chemin, sans qu’elle en veist rien. Adonc Daphnis congnoissant manifestemẽt que c’estoit le secours de Pan, selõ ce que les Nymphes luy auoient dist & promis à luy mesme en dormant, compta aussi de sa part à Chloé tout ce qu'il auoit ouy & veu en son absence, & comme estant bien pres de rendre l’ame, la vie luy auoit esté sauuée par les Nymphes. Apres luy auoir tout compté, il enuoya querir par Chloé Dryas & Lamõ, & quãt & quant tout ce qui fait besoing pour vn sacrifice, & luy mesmes ce pendãt print la plus grasse cheure qui fust en tout son trouppeau, de laquelle il entortilla les cornes auecq’du lierre en la sorte & maniere que les ennemys les auoyent trouuées le matin : & apres luy auoir versé vn peu de laict entre les deux cornes, la sacrifia aux Nymphes, la pendit & escorcha, & leur en sacrifia la peau, puis quand Chloé & la cõpagnie fut venue, il fist rostir vne partie de la chair & boüillir l’autre : mais deuãt toutes choses il mist apart les primices pour les Nymphes, & leur espandit vne pleine tasse de vin doux, & ayant accoustré de petits sieges pour se soir auec force fueillage & verde ramée, se mist au surplus à faire bonne chere auec toute la compagnie, en ayãt neantmoins tousiours les yeux sur les troupeaux, de peur que le loup y suruenãt d’emblée n’y fist autant de dommage que pourroyent faire les ennemys : puis quand ilz eurent tous bien repeu, ilz se mirent à chanter des chãsons à la louẽge des Nymphes, que les vieilz pasteurs auoyent anciennement composées, puis la nuict suruenue ilz se coucherent en la place mesme à descouuert emmy les champs, & le lendemain au matin eurent aussi souuenance de Pan. Si menerent le bouc qui guidoit tout le trouppeau, couronné de fueillage de pin vers l’arbre soubz lequel estoit l’ymage de Pan, & luy respandans du vin sur la teste, en loüant & remerciant la bonté de Pan le luy sacrifierent, le pendirent & l’escorcherent, puis firent boüillir vne partie de la chair, & rostir l’autre, qu’ilz estendirent emmy le beau pré sur verde fueillade, & attacherent la peau auec les cornes à la tige du pin, tout cõtre l’image de Pan. C’estoit vne grande pastorale, propre à vu Dieu pastoral, auquel ilz mirẽt aussi apart les primices du sacrifice, & respandirẽt en l’honneur de luy le plus grand gobelet qu’ils eussent plein de vin. Chloé chanta, & Daphnis ioüa de son flageolet : puis se mirent à repaistre, & firent bonne chere. Ainsi comme ilz estoyent à table, suruint de cas d’aduenture le bon homme Philetas, qui apportoit quelques petitz chappeletz, de fleurs à l’image de Pan, & des moissines de raisins pendues encores aux branches de la vigne auec toutes leurs fueilles : quant & luy estoit son plus ieune filz Tytire : si tost qu’ilz l’apperceurent, ilz se leuerent tous, & luy ayderent à faire ses offrandes à l’image de Pan, puis couronnerent leurs testes de fueillage de pin, & se remettans à table firent seoir auprès d’eulx le bon Philetas. Or quãd ces vieillards eurẽt vn peu beu, adonc cõmencerẽt ilz à cõpter de leurs ieunes ans, comment ilz, gardoyent les bestes quand il, estoyent eschappez coment ilz estoyent eschappez de plusieurs dãgers, & plusieurs surprises d’escumeurs de mer & de larrons : l’yn se vantoit qu’il auoit autresfois tué vn loup, l’autre qu’après Pan il n’y auoit hõme qui sceust si bien ioüer de la fluste que luy : c’estoit le bouuier Philetas qui se dõnoit ceste louẽge, & Daphnis & Chloé le prierent bien instammẽt qu’il leur voulust monstrer vn petit de sa science, & qu’il daignast ioüer vn petit de sa flust à ce sacrifice faict en l’hõneur du dieu Pan, lequel prenoit plaisir à en oüir biẽ ioüer. Philetas leur accorda, combien que pour sa vieillesse il se plaignist de n’auoir plus gueres d’aleine & prit en main la fluste de Daphnis :mais elle se trouua trop petite pour y monstrer beaucoup de sçauoir & d’artifice comme celle dequoy ioüoit vn ieune garson seulement : parquoy il enuoya son filz Tytire en sa loge, qui estoit distãte de lá enuiroa d’vne demie lieuë pour apporter la siẽne. Tytire ietta sa iaquette à terre, & s’en courut tout nud en chemise ville comme vn ieune fan de bische, & ce pendant le vieillard Lamon se mist à leur faire le compte de la belle Syringe qu’il disoit auoir ouy compter & chanter à vn cheurier Sicilien. Ceste Syringe n’estoit point(dict il) anciẽnement vn instrumẽt à ioüer de musique, ains estoit vne belle ieune fille, qui aymoit fort à chãter : elle gardoit les cheures, & se ioüoit auec les Nymphes, le Dieu Pan la voyoit cõme il nous faict maintenant garder ses bestes ioüer & chanter, si s'approcha d’elle & la pria de ce qu’il voulut, luy promettãt faire que toutes ses cheures porteroyent deux cheureaux à chacune portée : elle se mocqua de son amour, disant qu’elle n’auroit iamais amy, nõ seulement tel comme luy qui sembloit proprement vn bouc, mais ny autre quel qu’il fust. Pan la voulut prendre à force, elle s’en fuyt, & il la poursuyuit à la fin se sentant lasse de courir, elle se ietta parmy les cannes & roseaux, & la ne sceut on qu’elle deuint dedans le marais, Pan couppa les cannes en courroux, & n’y trouuant point la pucelle, cogneut son incõuenient, car elle auoit esté tournée en vne canne. Si trouua lors ceste sorte d’instrumẽt, en ioignãt ensemble auec de la cire des roseaux de grãdeur, non egale, pour autãt que leur amour n’auoit point esté reciproque ny egale : de sorte qu’elle qui parauant auoit esté belle ieune fille, depuis a esté vn plaisant instrumẽt de musique. Lamon ne faisoit gueres que d’acheuer son compte, & Philetas de le loüer, disant qu’il auoit fait vn compte plus plaisant à ouyr reciter que n’eust esté vne chanson à ouyr ioüer, quãd Cytire arriua, apportant la fluste de son pere, qui estoit cõposée des plus grosses cannes que lon trouue, acoustrée de latõ, de sorte que lon eust dict que c’estoit celle lá mesmes que Pan auoit faixte la premizre. Philetas adoncques se leua en pied sur son siege & essaya premieremẽt les chalumeaux, pour voir s’il y auroit point quelque chose qui empesehast le vent : & apres auoir esprouué qu’il n’y auoit rien, souffla dedans à bõ escient, lon eust dit que c’estoyẽt plusieurs flustes ensemble, tãt cela menoit de bruit : puis diminuãt petit à petit la force de son vent, ramena son ieu envn son plus doulx & plus plaisant, en leur monstrant tout tãt qu’il peut auoir d’artifice à ioüer de telle maniere de fluste, pour bien mener & faire paistre les bestes aux champs : puis leur enseigna combien il falloit soufler pour vn troppeau de bœufz, & de vaches, quel son est mieux seant à vn cheurier, quel ieu aiment les brebis & moutõs : celuy des brebis estoit doulx & moyé, celuy des bœufz fort & pesant, celuy des cheures clair & agu : & toute ceste diuersité de sons se faisoyent d’vne seule fluste. Toute la compagnie cependãt demouroit assise sans mot dire, prenant tresgrand plaisir à ouyr si biẽ ioüer Philetas, iusques à ce que Dryas se leuãt le pria de ioüer quelque gaye chãson en l’hõneur de Bacchus, & luy ce pendant dança vne dance de vendanges, faisant des mines comme s'il vendangeast le raisin, le portast en des penniers, le foulast dedans la cuue, entonnast le vin dedans les vaisseaux, & cõme s'il eust beu du vin nouueau : tout ce qu’il fist si proprement & de si bõne grace, approchãt du naturel, qu’ilz cuidoyent voir deuant leurs yeulx les vignes, les cuues, les tonneaux, & Dryas beuuant à bon escient. Ce vieillard ayant si bien & si gentimẽt fait son deuoir de dancer, à la fin alla baiser Daphnis & Chloé, lesquelz incontinent se leuerent, & dancerent le compte de Philetas, Daphnis contre faisant le dieu Pan, & Chloé la belle Syringe : il luy faisoit sa requeste, & elle s’en rioyt, elle s’en fuyoit, & il la poursuyuoit, courãt sur le bout des artueilz pour mieux contrefaire les piedzdecheure de Pan, elle faisoit semblant d’estre lasse de courir, & au lieu de se ietter entre deux roseaux, elle s’alloit cacher dedãs le bois, & Daphnis prenant la grande fluste de Philetas en sonna vn chãt piteux, comme d’vn amoureux transy, cõme d’vn poursuiuant, comme d’vn qui sonne la retraite, & comme d’vn qui va cherchãt & rappellãt quelque beste qu’il a egarée tellement que le bon homme Philetas s’esbahissant comme il en sçauoit tant, acourut le baiser, & apres l’auoir baisé luy fist present de sa fluste, en priant aux dieux que Daphnis la laissast, semblablement à vn pareil successeur que luy. Daphnis donna la siẽne petite à Pan, & apres auoir baisé Chloé, cõme estant retrouuée & retournée d’vne véritable fuitte remena son trouppeau au tect en ioüãt de sa fluste, pource que la nuict estoit ia venue : aussi fist Chloé le sien au son des mesmes chalumeaux. Les cheures marchoyent coste à coste des brebis & Chloé tout ioignant Daphnis, de sorte que iusques à la nuict toute noire ilz prirent l’vn de l’autre tout le plaisir qui leur fut possible, & firẽt leur complot ensemble de remener le lendemain au plus matin leurs bestes aux champs comme ilz firent : car incontinent que le iour commença à poindre ilz reuin drent aux pasturages, & ayans premieremẽt salué les Nymphes, & puis apres Pan s’allerent assoir dessoubz vn chesne, lá ou ilz ioüerent de la fluste, ensemble s’entrebaiserent, s’entrembrasserent & se coucherent l’vn auprès de l’autre, puis se releuerẽt sans y faire rien d’auantage, sinon menger ensẽble, & boire du vin auec du laict toutes lesquelles choses les eschauffoyent de plus en plus, & les rendoyent plus hardys tellement que faisans à l’enuy l’vn de l’autre à qui plus aymeroit sa partie, ilz vindrent iusques à se vouloir asseurer l’vn de l’autre par sermẽt. Daphnis allant dessouz le pin, iura par le dieu Pan qu’il ne beuroit iamais vn seul iour sans Chloé, & Chloé entrant à la cauerne des Nymphes fist serment qu’elle viuroit & mourroit auecq Daphnis, mais Chloé comme ieune garse qu’elle estoit, fut si simple qu’elle voulut que Daphnis au sortir de la cauerne luy iu rast vn autre serment, si luy dict : ce dieu Pan (Daphnis) est vn Dieu amoureux, auquel il n’y a point de fiance, il a aymé Pitys, il a aymé Syringe, & ne cesse iamais de pourchasser les Nymphes Dryades, & de rõpre la teste aux Epinelides, de sorte que si tu me faulsois la foy que tu m’as iurée par luy, il ne s’ẽ feroit que rire, voire quãd biẽ tu serois amoureux de plus de femmes qu’il n’y a de chalumeaux en son flageolet : & pourtant iure moy par ton troupeau & par la cheure qui te nourrit & allaicta que tu ne laisseras iamais Chloé tant qu’elle n’aymera autre que toy, & lá ou elle te fera faulte & aux Nymphes qu’elle t’a iurées fuy lá, & la hay, ou la tue tout ainsi que si c’estoit vn loup. Daphnis fut bien ayse de voir que Chloé auoit peur de le perdre, & se mettant au milieu de son trouppeau, en tenant de l’vne de ses mains vn bouc, & de l’autre vne cheure, iura qu’il l’aymeroit tant qu’elle l’aymeroit, & que si elle en preferoit vn autre à luy, il tueroit au lieu d’elle celuy qu’elle auroit préféré, dont elle fut fort ayfe, & s’en asseura plus que deuant, estimant les brebis & les cheures eftre Dieux plus propres aux bergers Se aux cheures, que nulz autres.

[image: PAG_00000088_IL000001]AIS les Mytiliniens ayans entẽndu comme ceux de Methymne auoyent enuyé dix galeres à leur dommage, & mesment zyznns esté aduertiz par les païsans comment ilz auoent couru leurs terres, & pillé leurs biens, estimerẽt que c’estoit chose indigne d’eulx de souffrir vn tel outrage sans reuenche, & delibererent promptement prendre les armes contre eux : si leuerent incontinent trois mil hommes de pied & cinq cens cheuaulx, & enuoyerent par terre leur capitaine general, nommé Hippase pour leur faire la guerre, craignans de les mettre sur mer en temps approchant de l’yuer. Le capitaine se partant auec ses gẽs, en fourragea point les terres des Methymniens ny n’emmena le bestail des pauures laboureurs, & des païsãs : pource qu’il estimoit cela estre le fait d’vn. larron, & non pas d’vn capitaine : ains tira droict vers la ville, esperant la surprendre les portes ouuertes & las gardes : mais quãd il en fut pres enuiron six lieües, vn herault de Methyme luy vint audeuãt qui luy apporta nouuelle que les Methymniens ne vouloyent que paix, pource qu’ayans entendu que leurs capitaines auoyẽt amenez prisonniers que les Mithileniens ne sçauoyẽt du tout rien de ce qui auoit esté fait à leurs ieunes gens, & que ce auoyent esté des païsans qui les auoyent battuz pour quelques insolẽces par eux faictes, se repẽtoyent bien fort d’auoir si longuemét offensé leurs voysins, & se mettoyẽt en tout deuoir, offrant de rendre & restituer tout ce qui auroit esté prins sur eux, à celle fin qu’ilz, peussent traffiquer & hãter par terre & par mer auec eux sans crainte ne danger. Hippase capitaine général des Mytile niens enuoya ce herault au cõseil de Mytilene, cõbiẽ qu’il eust toute puissance & au ectorité souueraine, & s’ẽ alla cãper enuirõ à demie lieüe de Methymne ou il attendit la response du cõseil, & de lá à deux iours vint par deuers luy vn messager qui luy apporta mandement expres du peuple de Mytilene pour receuoir tout ce que lon auoit prins & pillé sur eux, & pour s’en retourner à tout, sans faire au demeurãt mal ne desplaisir quelconque au territoire de Methymne, car ayans le chois de la paix ou de la guerre ilz trouuerent que la paix estoit plus proffitable pour eux : ainsi la guerre des Methymmens entreprinse par estrange commencement, fut en ceste maniere aussi tost assopie que commencée. Lá dessus suruint l’yuer qui fut à Daphnis & à Chloé plus aspre & plus dur à passer que le temps de la guerre, car incontinent la neige tombant en grãde abõdance couurit les chemins, & enferma les laboureurs en leurs maisons, les torrẽs impetueux tõboyent aual du hault des mõtaignes l’eau se geloit, les arbres sembloyent mors, on ne voyoit point la terre sinon a l’ẽtour des fonteines & des riuieres, tellement que lon ne pouuoit mener les bestes aux champs, non pas sortir de la maison seulement, & faisoyent vn grand feu au milieu de leur maison, a l’entour duquel dés que les coqz auoyẽt chanté le matin, chacun venoit faire sa besongne, les vns filoyẽt des cordes, les autres tressoyent du poil de cheure, les autres faisoyent des laz & colletz à prẽdre des oyséaux, le soĩg qu’il falloit lors auoir des bœufz estoit de leur bailler de la paille pour mãger en la bouuerie, aux cheures & brebis de la fueillée ẽ la bergerie, & aux pourceaux de la fouyne & du gland en la porcherie estãt dõcques chacun cõtrainct de garder la maison pour la rudesse du temps, les autres tant laboureurs que pasteurs en estoyẽt bien aises, pource qu’ilz auoyent vn peu de relasche en leurs trauaux, desieusnoyent matin, & dormoyent la grasse matinée, de sorte que l’hyuer leur sembloit plus doux que l’esté, ny l’automnene le printemps auec : mais Daphnis & Chloé se souuenans des plaisirs passez cõment ilz se baisoyent, commẽt ilz s’entreembrassoyent, comment ilz beuuoyent & mangeovẽt ensemble, passoyẽt les nuictz sans dormir en grande peine, & attendoyẽt la saison nouuelle ne plus ne moins qu’vne secõde vie apres la mort : toutes les fois qu’ilz n’auoiẽt la pẽnetiere de laquelle ilz souloiẽt tirer leur mãger, cela leur perçoit le cœur : ou qu’ilz voioyẽt le pot auql ilz souloyent boire, ou bien la fluste qui estoit vn don d’amouretes gettée quelque part à terre sans que lon en tint cõpte, cela leur renouueloit leur regret, si prioient aux Nymphes & à Pan, qu’ilz les deliurassẽt de ces maulx & qu’à tout le moins ilz leur remonstrassent à la fin à eux & leurs bestes le soleil beau & clair, & quant & quãt en faisant ces prieres aux dieux cherchoient quelque inuention, par laquelle ilz se peussent entreueoir : mais il estoit biẽ malaisé à Chloé, par ceque celle que lon estimoit sa mere, estoit tousiours apres elle, luy enseignãt à tourner le fuseau pour filler la laine, & luy parlant de la marier, mais Daphnis, cõme celuy qui auoit plus de loysir, & plus de sens aussi, trouua vne telle sinesse pour veoir Çhloé : au deuãt de la maison de Dryas estoient creuz deux grãdz meurtes, & vn lierre  : les deux meurtes bien pres l’vn de l’autre, & le lierre au meillieu de sorte qu’estendant ses braches sur l’vn & sur l’autre des meurtes, y faisoit cõme vne loge fort couuerte, tant les fueil les estoient espesses les vnes sur les autres, & par dedans pendoient force grappes de lierre, comme si c’eussent esté raisins attachez à des branches de vigne, à l’occafion dequoy y auoit tousiours (mesmemẽt l’hyuer) grãde multitude d’oiseaux, pour ce qu’ilz ne trouuoient rien à menger ailleurs, force Merles, force Griues, force Ramiers, force Bisetz, & de toute autre sorte d’oiseaux qui aiment à menger des grains de Lierre : Daphnis sortit de la maison soubz couleur d’aller tẽdre à ces oyseaux, emplissant vn petit bissac de petitz gasteaux, faictz auec du miel, & portant aussi de la gluz, & des colletz à prẽdre des oiseaux, afin que lon le creust. Or la distãce de l’vne des maisons à l’autre estoit enuiron de demye lieue, & la nege qui n’estoit point encore fõduë luy faisoit beaucoup de peine, si n’eust esté qu’amour passe par tout, & marche par dessus le feu, & par dessus la nege fust elle aussi espesse & aussi haulte que celle de la Tartarie, quãd il fut arriué, il secoua la nege qu’il auoit aux piedz, tendit ses colletz, & englua de longues verges auec la gluz qu’il auoit apportée, puis s’asseit en aguet lá aupres, espiant quand Chloé & les oyseaulx viendroient. Or quant aux oyseaux, il en vint grande compagnie, & en print tant qu’il auoit assez à faire à les amasser, à les tuer, & à les plumer : mais de la maisõ il ne sortoit personne, ny homme ny femme, ny cocq ny poulle, ains se tenoiẽt tous enfermez, clos & couuertz au long du feu, dont le pauure Daphnis estoit en grand esmoy d’estre venu si mal apoĩt, & à heure si malheureuse si osa bien penser de controuuer quelque occasion pour entrer dedas la maison discourant en luy mesme quelle couleur seroit la plus croyable. S’il disoit ie viens querir du feu, on luy eust peu respondre, & comment n’auez, vous pas de plus proches voisins ? ie demande du pain, ton bissac est tout plein de viures : ie cherche du vin, il n’y a que trois iours que vous auez faict vendenges, le loup m’a poursuiuy, & ou en est la trace : l’estois venu chasser aux yseaux, & bien que ne t’en vois tu donc ques apres que tu en as assez pris, ie veulx veoir Chloé, & qui seroit celuy qui confesseroit à vn pere ou à vne mere, estre venu pour veoir leur fille ? ainsi n’y auoit il pas vne de toutes ces occasions lá ou il n’y eust tousiours quelque soupson. Il vault doncques mieux, disoit il, que ie me taise, ie reuerray Chloé au printemps, puis que les dieux ne veulent pas (comme ie croy) que ie la voye en hyuer. Daphnis ayãt fait ces discours en luy mesme, & serrant ia les oyseaux qu’il auoit pris, se vouloit mettre en chemin pour s’en retourner : mais comme si expressément amour eust eu pitié de luy, voycy qu’il aduint : Dryas & sa famille estoient à table, le pain & la viande toute preste, chascun entendoit à boire & à menger, & ce pendent l’vn des chiens de la bergerie voyant que lon ne se donnoit point garde de luy, happa vn loppin de chair & s’en fuyt hors la maison à tout, dequoy Dryas courroucé, pour autãt mesmement que c’estoit sa part, prit vn bastõ & s’en courut apres, en le poursuyuant-il Passa au lõg du lierre ou Daphnis auoit tẽdu ses gluaux, & veit comme il chergeoit desia sa prise sur ses espaules & s’apprestoit pour s’en retourner, si tost qu’il l’apperceut, il oublia & chair & chien & criant a haulte voix : Dieu te gard mon filz, le vint acoller & baiser, le prit par la main, & le mena en sa maison. Quand Chloé & Daphnis s’entreucirẽt, à peine qu’ilz ne tomberent tous deux par terre de grande aise qu’ilz eurent : mais toutefois ilz se perforcerẽt de se tenir sur leurs piedz, & s’entresaluerent & baiserent ce qui leur fut comme vne estaye & appuy, qui les engarda de tomber : ainsi Daphnis îouyssant contre son esperance, non seullement de la veuë de Chloé : mais enayãt aussi receu vn baiser s’assist aupres du feu, & deschargea sur la table les Merles & les Ramiers qu’il auoit pris, comptant à la compagnie (cõme estãt ennuyé de tant demeurer enfermé en la maison) il s’en estoit venu chasser aux oyseaux, & comment il en auoit pris aucuns auec des colletz, & autres auec des gluaux ainsi qu’ils, venoient pour mẽger des grappes de Lierre, & des grains de meurte, ceulx de la maison le louerẽt gradement de son bon esprit, & le prierent de mẽger à bõne chere de ce que le mastin leur auoit laissé, cõmendans à Chloé qu’elle leur versast à boire, ce qu’elle feit bien voluntiers, à tous les autres premieremẽt, & puis à Daphnis le dernier : car elle faisoit semblant d’estre marrye cõtre luy, de ce qu’estãt approché si pres de la maison, il s’en estoit voulu aller sans la veoir ny parler à elle, & neantmoins auant que luy presenter elle but en la tace, puis luy bailla le demourant, & luy (encore qu’il eust grand soif) but lentemẽt à longue aleine pour en auoir tant plus de plaisir, si fut tãtost la table vuy de, toutefois se tenans encore assis, ilz luy demandoient cõment se portoiẽt Myrtale & Lamon, disant, qu’ilz estoient bien heureux d’auoir vn tel baston de leur vieillesse, desquelles louenges Daphnis n’estoit pas marry, mesmement pour ce qu’on les luy dõnoit en la presence de sa Chloé : mais encore quand ilz luy dirent qu’ilz le retiendroiẽt pour tout le iour, à cause que Dryas deuoit le lendemain faire vn sacrifice à Bacchus, peu s’en fallut qu’il ne les adorast au lieu de Bacchus, si tira de son bissac force petitz, gasteaux, & des oyseaux qu’il auoit pris, lesquelz ilz abillerent pour soupper, ainsi fust derechef le feu allumé, le vin tiré, la table dressée, & si tost qu’il fut nuict close se meirẽt à soupper, apres lequel ilz passerent le temps, partie à faire de plaisans comptes, & partie à chanter iusques à ces que l’enuie de dormir leur fust venuë, & alors ilz s’en allerent coucher, Chloé auec sa mere, & Daphnis auec Dryas, toute la nuict Chloé ne feit autre chose que penser au plaisir qu’elle auroit le lendemain, de veoir son Daphnis, & Daphnis se repent d’vne vaine volupté, estimant que ce luy feroit grand plaisir de coucher seullemẽt auec le pere de sa Chloé, de sorte qu'il le baisa & l’embrassa plusieurs fois pensant baiser & embrasser Chloé, le lendemain matin il feit vn froid extreme, & tira vn vent de bise si aspre qui brusloit & perçoit tout, quand ilz furent leuez Dryas sacrifia à Bacchus vn moutõ d’vn an, aluma vn grand feu & apresta le disner, par ainsi pendant que Nape estoit embesongnée à cuyre le pain, & Dryas a rostir le mouton, Chloé & Daphnis estans de loisir sortirent tous deux hors de la maison, & s’en allerent dessoubz le Lierre, ou dere chef ilz dresserent des colletz, pendirent des gluaux & prirent encore vn grand nõbre d’oyseaux, en s’entrebaisant parmy cõtinuellement, & tenans de telz propoz amoureux : Ie suis icy venu pour l’amour de toy Chloé, ie sçay bien Daphnis c’est pour l’amour de toy que ie tuë ces pauures Merles, comment doncques suis en ta grace, ie te prie qu’il te souuiẽne de moy, il m’en souuiẽt aussi par les Nymphes, que ie te iure dedans la cauerne, ou nous nous retrouuerons encore si tost que la nege sera fonduë : mais elle est bien haulte disoit Daphnis, & ay grand peur que iene qois fondu moymeqme deuant elle : ne te soucye Daphnis, le Soleil est ia chauld : pleust à Dieu Chloé qu’il fust aussi chauld que le feu que ie sens en mon cueur, tu te mocque de moy, disoit Chloé, non faict par les cheures que tu m’as faict iurer, ainsi que Chloé respondoit en ceste sorte à son Daphnis, ne pl9 ne moins que l’Echo, Napeles appella, ilz s’y en coururent portans quant & eux leur prise, laquelle estoit biẽ plus grande que celle du iour de deuãt, & apres auoir faict l’offrande des primices du sacrifice à Bacchus, se seirent à table pour disner, ayans autour de leurs testes des chappeaux de Lierre, & apres auoir bien repeu & bien chanté les louenges de Bacchus, r’enuoyerent Daphnis, luy garnissant tresbien son bissac, de pain & de chair, & si luy rebaillerent les Griues & Ramiers qu’il auoit pris, pour les porter à Myrtale & à Lamon, disans que quant à eux ilz en prendroyent bien tousiours quand ilz vouldroyent, tant que l’hyuer dureroit, & que les grappes de Lierre ne fauldroient point, ainsi se partit Daphnis en les baisant tous, fors que Chloé, de peur qu’il ne soüillast son baiser. Depuis il y reuint plusieurs fois par autres subtilitez, de sorte que l’hyuer ne se passa point du tout pour eux, sans quelque plaisir amoureux, & sur le commencemẽt du printemps que la neige se fondoit, la terre se descouuroit, & l’herbe dessoubz poignoit : les autres pasteurs menerẽt leurs bestes aux champs : mais deuant tous Daphnis & Chloé comme ceux qui seruoyent à vn bien plus grand pasteur, & incontinẽt s’en coururẽt droict à la cauerne des Nymphes & de lá au pin, souz lequel estoit l’image de Pan, & puis dessoubz le chesne ou ilz s'assirent en regardant paistre leur’s trouppeaux & s’entrebaisans quãt & quãt, puis allerent chercher des fleurs pour faire des chappeaux aux images mais elles ne faisoyent encore que commencer à poindre par la doulceur du petit beat de zephire qui ouuroit la terre, & la chaleur du Soleil qui les eschauffoit : toutesfois encore trouuerent ilz de la violette, du moron, du muguet, & d’autres telles premieres fleurs que produict la saison nouuelle, dont ilz firent des chappeletz, & en allerent couronner les testes aux images, en leur offrãt du laict nouueau de leurs brebis & de leurs cheures : puis commencerent aussi à loüer vn petit de leurs chalumeaux comme s’ilz eussent voulu prouoquer les rossignolz à chanter, lesquelz leur respondirẽt de dedans les bois, commençant petit à petit à respõdre leur chãt ramage. Apres vn si long silence les brebis belloyent, les aigneaux sautoyent, & se courboient soubz le ventre de leurs meres pour teter, les beliers poursuiuoyẽt les brebis qui n’auoyẽt point encore aignelé, & apres qu’ilz les auoyent arrestées, sailloient chacun la sienne : autant en faisoyent les boucz apres les cheueres, saultant à l’énuiron : & quelques vns combattans pour l’amour d’elles chacunauok la siẽne, & gardoit qu’autre que luy ne la couurist : toutes lesquelles choses eussent peu inciter des vieillars refroidiz à desirer la ioüyssance d’amour : & par plus forte raison inciterẽt elles ces deux ieunes personnes qui estoyẽt en la premiere fleur de leur ieunesse, & qui pourchassans de lons temps le dernier but de contentemẽt d’amour, brufloyent en oyant ce qu’ils oioyent : & se fondoyẽt de desir en voyãt ce qu’ilz voyoyent, cherchãt quelque chose qu’ils ne pouuoyent trouuer oultre le baiser & l’embrasser : mesmement Daphnis, lequel estant deuenu grand & en bon point, pour n’auoir bougé tout le long de l’hyuer de la maison à ne riẽ faire, frissoit apres le baiser, & estoit gros (cõme lõ dit) d’ẽbrasser, faisant toutes choses plus ardẽmẽt, plus curieusemẽt & plus hardimẽt q parauant, pressant Chloé de luy octroyer tout ce qu’il vouloit, & de se coucher nuë à nud auec luy plus longuemẽt qu’ilz n’auoyẽt accoustumé, car il n’y a (disoit il) q ce seul poinct qui nous reste des enseignemens de Philetas pour la derniere & seule medecine qui appaise l’amour, Chloe luy demandoit : & qui a il plus à coucher nuë à nud par dessus le baiser & l’embrasser qu’à coucher tout vestu, cela respondoit Daphnis, que les beliers font aux brebis & les boucz aux cheures, vois tu commẽt apres cela les brebis ne s’enfuyent plus ny les beliers aussi ne se trauaillent plus pour courir apres, ains paissent tous deux amiablement ensemble, cõme estans tous deux assouuiz & contens : & doit estre quelque chose pl9 doulce que ce q nous faisons, & qui surpasse l’amertume d’amour. He dea disoit Chloé : ne vois tu pas comment les beliers & les brebis, les boucz & les cheures en faisant ce que tu dictz ; se tiennent tous debout les masles saillãs dessus les femelles, & les femelles soustenans les masses sur le dos, & tu veux que ie me couche par terre auec toy, & encore toute nuë lá ou les femelles sont plus garnies de laine & de poil & plus velues que ie ne suis couuerte quand ie suis toute vestue. Daphnis ne sçauoit que respõdre à cela, & luy obeissant se couchoit aupres d’elle tout vestu, ou il demouroit long temps gisant tout de son long, ne sachant par quel bout se prendre pour faire ce que tant il desiroit. Il la faisoit releuer & l’ẽbrassoit par derriere : mais il s’en trouuoit encore moĩs satisfaict que deuant, si se rassist à terre, & se print à plorer sa sotise de ce qu’il sçauoit moins que les belins cõmẽt il falloit accõplir les œuures d’amour. Or y auoit il pres de lá vn laboureur qui ne tenoit point de terres d’autruy, ains labouroit son propre heritage : on l’appelloit Chronis, homme ayant la passé le meilleur de son aage, & estant fort cassé, sa femme au cõtraire estoit ieune, belle, & plus delicate que ne sont ordinairement les femmes des païsans, elle auoit nom Lycœnion, laquelle voyãt tous les matins passer Daphnis au long de leur maison, menant ses bestes en pasture & les ramenãt tous les soirs au tect, eut enuie de s’accointer de luy & faire en forte par dõs ? par appastz. & caresses, qu’il, deuint son amoureux, & l’ayant vn iour trouué seulet luy dõna vne fluste, vne gauffre à miel, & vne pennetiere de peau de cerf, mais elle ne luy osa rien dire ne demander pour ce coup lá, se doutant bien qu’il estoit amoureux de Chloé, par ce qu’il estoit tousiours auec elle : & neant moins n’en sçauoit autre chose sinon qu’elle les voyoit rire l’vn à l’autre & faire quelque signes de la teste : mais, pour en estre plus certainemẽt informée, elle fist lors entẽdre à son mary Chronis qu’elle s’en alloit voir vne siẽne voysine qui estoit en trauail d’enfant, toute preste d’acoucher, & suyuit à la trace ces deux ieunes gens pour estre du tout asseurée de ce dont elle se doutoit, si se cacha derriere vn buissõ, afin qu’elle ne fust point apperceüe, & de lá vit tout ce qu’ilz firẽt, & entẽdit tout ce qu’ilz dirent, & mesmes remarqua tres bien qu’elle ouyt plorer Daphnis pource qu’il ne sçauoit trouuer le moyen de iouyr de ses amours : parquoy ayant pitiéde ces deux pauures ieunes amans, & quant & quant cõsiderant que double occasiõ de biẽ faire se presentoit à elle : l’vne de les instruire de leur bien, & l’autre d’accõplir son desir : ellevsa d’vne telle finesse. Le lendemain matin faisant semblant de s’en aller voir sa voysine qui trauailloit d’enfant, elle s’en alla droict sans se cacher vers le chesne, souz lequel Daphnis estoit assis : & en cõtrefaisant parfaictemẽt bien la marrie troublée, helas mon amy (dist : elle) Daphnis ie te prie ayde moy : ie n’auois que vingt pauures oysons, & voyla vn aigle qui m’en vient de rauir le plus beau, mais pource que c’estoit vn trop grãd fardeau pour elle, elle ne la peu porter iusques sur ceste haute roche, lá ou est son aire, ains est tombée à tout en ce petit bois taillis icy pres : & pource ie te prie en l’hõneur des Nymphes & de Pan q tu y viennes auecques moy pour mayder à le recourir, Car i’ay peur d’y entrer toute seule, ne vueille souffrir que mon compte soit imparfaict, à l’aduenture pourras tu bien tuer l’aigle mesme, & par ainsi elle ne rauira plus voz petitz aigneaux ny voz cheureaux, & ce pendant Chloé gardera tous voz, deux trouppeaux, car tes cheures la cognoissent aussi bien comme toy, pource que vous estes tousiours par les champs ensemble. Daphnis ne se doubtant point de l’embusche, se leua incontinent, print sa houlette en sa main & s’en alla apres Lycœnion, qui le mena le plus auãt qu’elle peut dedans le bois, & le plus loing de Chloé iusques aupres d’vne fontaine ou elle fist seoir Daphnis, & luy dist : Amours & les Nymphes ceste nuict me sontvenuz en dormant compter comment & pour quelle cause tu plorois hier, & si m’ont cõmandé que ie te ostasse de celle peine en te monstrant comment il fault faire le ieu d’amours qui n’est pas seulemẽt baiser & accoller, ny faire comme les beliers & les boucz, c’est bien autre chose & bien plus plaisante & plus doulce que tout cela, par quoy si tu veux estre deliuré du desplaisir que tu en as, & esprouuer l’ayse que tu y cherches ne fais seulement que te donner à moy pour apprenty ioyeux & gaillard, & en faueur des Nymphes ie t’en monstreray ce qui en est. Daphnis perdit toute cõtenance tant il fut ayse, comme vn pauure garson de village ieune & amoureux, si se met à genoux deuant Lycœnion, la priant bien fort de luy enseigner ce plaisant mestier le plustost qu’elle pourroit, afin qu’il peust faire ce qu’il desiroit à Chloé, & come si c’eust esté quelque grand & malaisé secret, luy promist qu’il luy donneroit vn cheureau, des fromages molz, de la cresme & plustost la cheure auec : aussi Lycœniõ trouuãt en ce ieune cheurier vne simplicité plus grãde qu’elle n’eust pẽsé, cõmença à le passer maistre en ceste maniere. Finy cest apprétissage, Daphnis aussi simple cõme deuant s’en voulut courir incontinent deuers Chloé pour luy faire tout aussi tost ce qu’il venoit d’apprẽdre, comme s'il eust eu peur d’oublier sa leçon si plus il differoit : mais Lycœnion le retint, & luy dist, il fault que tu faches encore cecy Daphnis, c’est que pour autãt que i’estois desia femme, tu ne m’as point fait de mal à ce coup : car vn autre hõme (il y a ia quelque tẽps) me monstra le mestier, & en eut mon pucellage pour son loyer mais quand Chloé lutera ceste lute auecquestoy, elle sentira du mal pour la premiere fois & criera, & si seignera cõme qui l’auroit tuée, mais n’aye point de peur pour cela, & quand tu auras tant faict enuers elle qu’elle se vueille abãdõner à toy, amene la en ce lieu, à celle fin que si elle crie personne ne l’oye, & si elle plore que personne ne lavoye, & si elle seigne qu’elle se laue en celle fontaine, & te souuienne doresenauant que ie t’ay faict homme premier que Chloé. Apres luy auoir donné ces enseignemens, Lycœmon s’en alla d’vn autre costé du bois, faisant semblant d’aller encore chercher son oyson. Et Daphnis pensant à ce qu’elle luy auoit dict, retint & refrena vn peu son premier appetit, deliberant ne fascher point Chloé oultre le baiser & l’embrasser acoustumé, car il ne vouloit point la faire crier, pource qu’il eust semblé que c’eust esté son ennemy : ny la faire plorer, car c’eust esté signe qu’elle eust senty mal : ou la faire seigner cõme qu’il l’auroit blecée, pour ce qu’estant encore nouueau apprenty, il craignoit merueilleusemẽt ce sang, & pen soit estre chose impossible qu’il sortist du sang sinõ d’vne grade blesseure : si s’en retourna hors du bois, en resolution de prẽdre auec elle les plaisirs accoustumez seulement, se rendant au lieu ou elle estoit assise, faisant vn chapelet de violette luy cõtrouua qu’il auoit arraché d’entre les serres mesmes & les griffes de l’aigle l’oyson de Lycœnion, & se gettant sur elle la baisa de la sorte que Lycœnio n l’auoit baisé durãt le deduct, car cela seul pouoit il à son aduis faire sans dãger, & Chloé luy mist sur la tefse le chappeau de violettes qu’elle venoit de faire, & luy baisa (en le mettãt) les cheueux, cõme sentãs à sõ gré meilleur que les violettes, puis tira de sa pennetiere vn morceau de gasteau, qu’elle luy donna à menger, & comme il mordoit dedans elle luy ostoit de la bouche & le mẽgeoit elle mesme, ne plus ne moins qu’vn petit oyseau qui prent sa becquée du bec de sa mere, ainsi qu’ilz mẽgeoient ensemble & s’entrebaisoient plus de fois qu’ilz n’aualloient de morseaux, ilz apperceurent vne barque de pescheurs qui passoit au long de la coste. Il ne faisoit bruit quclcõq, & estoit la mer fort calme, au moyẽ dequoy les pescheurs s’estoient mis à ramer à la plus grande diligence qu’ilz pouuoient, pour porter en quelques bonnes maisons de la ville, du poisson tout fraiz pesché, & ce que les autres mariniers & gens de rame ont tousiours accoustumé de faire pour soullager leur trauail, ces pescheurs le faisoient alors, c’est que l’vn d’entre eux : pour donner courage aux autres chantoit ne sçay quel chant de marine, & les autres luy respõdoient à la cadence, comme lon faict en vne dance. Or tant qu’ilz voguerent en pleine mer le son se perdoit, à cause que la voix s’esuanoyssoit en l’air : mais quand ilz vindrẽt à passer la poincte d’vn escueil, & entrer en vne baye creuse en for me de croissant, on ouyt bien plus fort le bruit des rames, & entendit on plus clairement le son de leur chãson, pour ce que le chãp voisin du riuage de la mer en cest endroict lá estoit vne lõgue vallée au dessoubz d’vn coustau de mõtaigne, laquelle recepuant le son, comme le vent qui s’entonne dedans vne fluste, rendoit vn retentissement qui reprefsntoit apart le son des rames, & la voix des mariniers apart, qui estoit vne chose assez plaisante à ouyr, car pour ce que la voix venoit de la mer, celle qui retentissoit sur la terre finissoit, d’aultant plus tard que plus tard elle commençoit, Daphnis qui sçauoit bien dont ce retentissement procedoit, ne regardoit seullement qu’en la mer, & tafchoit à retenir quelque couplet de la chanfon, afin de la iouer puis apres sur sa flufte : mais Chloé qui iamais n’auoit ouy ce resonnement de la voix qu’on appelle Echo tournoit sa teste tantost vers la mer, pendant que les pescheurs chantoyent, & tantost : vers le bois regardãt ou estoiẽt ceux qui leur respondoyent, & quand ilz furent passez & esloigne, voyans qu’il y auoit vn si grãd filẽce en la mer, elle demãda à Daphnis si derriere l’escueil il y auoit vne autre mer, & vne autre barque & d’autres mariniers qui vogassent. Daphnis feprit doulcemẽt à  soufrire, & la baisa encore plus doulcement, puis luy mettãt le chappeau de violettes sur la teste commẽça à luy cõpter la fable d’Echo, luy demandant (pour loyer de luy faire ce beau cõpte) dix autres baisers, si luy dist : mamye, il y a plusieurs sortes de Nymphes, les vnes sont Nymphes de prez, les autres des eaues, les autres des boys, & de l’vne de celles lá fut iadis fille Echo mortelle, pour ce qu’elle auoit esté engendrée d’vn pere mortel, & belle comme fille d’vne belle mere, elle fut nourrie par les Nymphes, & aprise par les muses, qui luy monstrerẽt à ioüer de la fluste, de la lyre, & de tous autres instrumẽs de musicque, tellement qu’estant ia venuë en la fleur de son aage, elle dãsoit auec les Nymphes, & chantoit auec les Muses : mais elle fuyoit les masles, autant les dieux que les hommes, aymant trop la virginité, Pan se courrouça à elle, ayant enuie de ce qu’elle chãtoit si bien, & estant despit de ce qu’il ne pouuoit venir à bout de iouyr de sa beauté, tellement qu’il feit deuenir enragez les bergers, & les cheures du païs ou elle estoit, qui comme loupz & matins afamez dechirerẽt la pauure fille en pieces, & en getterent les membres ça & lá, chantant encore ses chansons : mais la terre en saueur des Nymphes, conserua son chant, & retint sa musicque, de maniere qu’augré des Muses elle rend encores maintenant toute telle voix que lon veult : representant ainsi que faisoit la pucelle de son viuant, les dieux, les hõmes, les instrumens de musicque, les bestes, & Pan luy mesme quant il ioüe de sa fluste, & luy entendant cõtrefaire son ieu, faulte & court apres, nõ pour desir ou esperance qu’il ayt d’en iouyr : mais seullemẽt pour sçauoir qui est celuy qui aprẽd à contrefaire son ieu, sans qu’il le voye ne cõgnoisse. Daphnis ayant faict ce compte, Chloé le baisa : non seullement dix fois comme il auoit demandé : mais beaucoup plus de fois : car Echo repeta apres luy presque tout ce qu’il auoit dict, comme voulãt tesmoigner qu’il n’auoit point menty, la challeur du Soleil alloit tous les iours de plus en plus augmentant, parce que le printẽps finissoit & l’esté commençoit, ainsi auoient ilz de nouueaux passetemps conuenables à la saison d’esté, Daphnis se baignoit dedans les riuieres, & Chloé se lauoit dedans les fonteines, Daphnis iouoit du flageollet à l’enuie des Pins que les ventz faisoiẽt resonner, & Chloé chantoit à l’encõtre du rossignol à qui mieux mieux, ilz chassoient aux cigales, prenoiẽt des saulterelles, cueilloiẽt des fleurs, croulloiẽt des arbres fruittiers & en mẽgeoient des fruictz, & quelquefois se couchoiẽt ensemble nuë à nud, en se couurãt d’vne peau de cheure, & lors eust Chloé facilement esté faicte femme si Daphnis n’eust eu crainte de luy faire fãg dequoy il auoit si belle peur, que craignant de ne pouuoir pas tousiours estre maistre de soy, il ne permettoit pas que Chloé se dépouillast souuẽt toute nuë, tellement que Chloé mesme s’en esmerueilloit mais elle auoit honte de luy en demãder la cause, or en cest esté plusieurs poursuyuans de tous costez vindrent de rechef à Dryas luy demander Chloé à mariage, les vns luy apportoyẽt des presens, les autres luy en promettoyent de grans, tellement que Nape meuë d’auarice, luy conseilloit de la marier sans garder plus longuement vne fille si grande en sa maison, pource que si on ne se hastoit de luy donner mary, elle pourroit à l’aduenture bien tost en gardant ses bestes par les champs, perdre sõ pucellage, & se marier pour des põmes ou des roses, auec quelque berger, & pourtant disoit elle qu’il valloit mieux pour le bien de la fille & d’eux aussi, la faire maistresse de la maison de quelque bon laboureur, & prendre beaucoup de biens que lon leur offroit pour ce faire, lesquelz ilz garderaient à leur petit filz : car elle auoit non gueres au parauant faict vn petit garson. Dryas luy mesme se laissoit aller à ces promesses : car chacun des poursuyuãs luy faisoit des offres plus grandes qu’il ne meritoit pour la poursuitte du mariage d’vne simple bergere, toutefois pẽsant en luy mesme puis apres, que la fille estoit de meilleur lieu venuë que d’estre mariée auec vn paysant, & que s’il aduenoit qu’elle retrouuast ses vrays parens elle les feroit tous riches & heureux, il differoit d’ẽ rendre certaine response, & les remettoit tousiours d’vne saison à autre, en quoy faisant il gaignoit tout plein de beaux presens que lon luy dõnoit, ce que Chloé entendant en estoit fort desplaisante, & toutefois fut long temps sans vouloir descouurir à Daphnis la cause de son ennuy, de peur de le fascher aussi : mais à la fin voyãt que Daphnis l’en pressoit & importunoit tant & si souuent, & qu’il s’ennuyoit plus de n’en rien sçauoir, qu’il n’eust peu faire apres l’auoir sceu, elle luy cõpta tout, cõbien il y auoit de riches pourfuyuans, qui la demendoient en mariage, les parolles que Nape disoit à son mary pour l’induire à la marier, & commẽt Dryas n’y auoit point contredict, ains auoit remis le mariage aux prochaines vendanges, Daphnis ayãt ouy ces parolles, à peine qu’il ne perdit sens & entendement, & se seant en terre, se prit à plorer chauldemẽt, disant, qu’il mourroit de regret si Chloé desistoit de venir aux chãps garder les bestes auecques luy, & que non luy seullement, mais que les brebis & moutõs aussi en mourroient de desplaisir s’ilz perdoient vne telle bergere : toutefois apres auoir bien ploré, il se reuint vn petit, & reprenant ses espritz se meit en la teste qu’il la pourroit biẽ auoir luy mesme s'il la demendoit à son pere, esperant surmonter facilement tous les autres, & estre præferé à eux : il n’y auoit que vne chose seule qui le troublast, c’est que son pere nourricier Lamon, n’estoit pas riche, ce seul point luy affoiblissoit fort son esperance : toutefois il proposa quoy qu’il en deust aduenir de la demãder à femme, & Chloé mesme en fut biẽ d’aduis, si n’en osa il de prime face rien dire à Lamõ : mais descouurit plus hardiment son amour à Myrtale, & luy tint propoz. comme il la desiroit espouser. Myrtale la nuict en par la à son mary : mais Lamon le trouua fort mauuais, & appella sa fẽme beste, de vouloir que son nourriçon fust marié auec la fille d’vn berger, veu que par les enseignes de cõgnoissance qu’il auoit trouuées quãt & luy, luy promettoit biẽ plus grãd estat & meilleure fortune, de sorte qu’il esperoit que quelque iour quand il auroit retrouué ses parens il les pourroit non seullemẽt affranchir & deliurer de seruitude, mais aussi les faire propriétaires d’vne meilleure & plus grande terre, que celle qu’ilz tenoient de leur maistre, toutefois Myrtale craignant que Daphnis, quand il se verroit totallement descheu de l’esperance de pouuoir paruenir à ces nopces tant desirées, ne prit la hardielle de faire quelque mauuais coup de sa main, tant il estoit furieusement espris d’amour, luy allsgua autres occasions & moins cîe refuz : nous sommes, dict elle, pauures mon filz, & auons besoing d’vne fille qui nous apporte plus tost qu’à qui y faille dõner, au contraire ilz sont riches eux, & si veullent auoir vn mary qui leur donne. Mais va faictz tant enuers Chloé, & elle enuers son pere, qu’il ne nous demande pas grande chose, & qu’il la te donne en mariage, ie sçay bien qu’elle t’aime & qu’elle aimera beaucoup mieux coucher auec toy pauure & beau, comme tu es, qu’auec pas vn de ces autres poursuyuans qui sont riches & laidz cõme marmotz : Myrtale cuidoit biẽ par ce moyen auoir honnestemẽt escõduit Daphnis, pource qu’elle tenoit pour tout certain q iamais Dryas ne s’y cõsentiroit, ayat en main d’autres pl9 riches poursuiuãs qui luy offroiẽt beaucoup de biens, & neãtmois Daphnis ne se pouoit plaĩdre de la respõse mais cognoissãt qu’il s’ẽ failloit beaucoup qu’il ne peust payer ce qu’õ luy demãdoit, fist ce q les amans qui sont pauures ont ordinairemẽt accoustumé de faire, c’est qu’il se mist de rechef à plorer, en inuoquãt les Nymphes en son aide, lesquelles la nuict ensuyuant comme il dormoit, s’apparurent à luy en mesme forme & maniere qu’elles auoyent faict : au parauant, & luy dist la plus aagée d’elles : touchant le mariage de Chloé : Daphnis vne autre deité que nous en a la superintẽdence, mais nous te donnerons moyen de gaigner & adoulcir enuers toy Dryas. Le bateau des ieunes hõmes Methymniens, du ql tes cheures l’année passée brousterent le lien d’ozier verd, auecq’lequel ilz l’auaiẽt attaché à la riue de la mer, fut ce iour lá emmené par les vents bien loing de la terre : mais la nuict ensuy uant il se leua vn vent marin, qui esmeut tellement la mer que les vagues ietterent le bateau contre les rochers de la coste, ou il fut entieremẽt rompu & fracassé, & la pl9 part de ce qui estoit dedans perdu : finõ que les ondes pousseret sur la greue vne bourse ou il a trois cens escuz, & est encore la enuelopée & couuerte d’herbes que la mer iette dessus aupres d’vn Dauphin mort, qui a esté cause que nul passant ne s’en est approché, fuyant la puanteur de ceste charogne, mais vas y, & prens la bourse auecques ce qui est dedãs, ce sera assez à ceste heure pour monstrer à Dryas que tu n’es point pauure, mais cy apres tu  seras bien plus riche : elles n’eurent pas si tost acheué ces paroles qu’elles disparurẽt auec la nuict & si tost que le iour fut venu, Daphnis se leua tout resioüy, chassa ses cheures aux champs à force de sifler, & apres auoir baisé Chloe, & salue les Nymphes, s’en courut incontinent vers la mer, comme si pour se purifier il eust voulu s’asperger de l’eau marine, & se pourmenant au long du riuage sur le sable, alloit regardant s’il verroit point ces trois cens escuz, à quoy trouuer il n’eut pas grãd peine : car la mauuaise odeur du dauphin corrompu luy donna incontinent au nez, & luy seruit de guide pour le conduire au lieu, ou il osta les herbes, & trouua dessoubz vne bourse pleine d’argent, qu’il enleua, & la mist dedans sa pennetiere : mais il ne partit point de la qu’il n’eust premierement adoré & remercié les Nymphes, & la mer mesme : car encore qu’il fust cheurier, si estimoit il la mer plus doulce & plus benigne que la terre, par ce qu’elle luy aidoit à paruenir au mariage de Chloé. Estãt saisy de cest argent, il n’attendit plus, ains s’estimãt le plus riche, non seulemẽt de tous les païsans de la entour, mais aussi de tous les viuans : s’en alla droict à Chloé luy compter la reuelation qu’il auoit eüe en dormant, luy monstra la bourse qu’il auoit trouuée, & luy dist qu’elle gardase bien leurs bestes iusques à ce qu’il fust de retour, puis s’en alla le plus roide qu’il peut vers Dryas, lequel il trouua batãt du bled en l’aire auec sa femme Nape, si luy commença vn braue propos, en luy disant ces paroles : Dryas donne moy ta fille Chloé en mariage, ie sçay bien ioüer de la fluste, ie sçay bien besoigner aux vignes & aux oliues, labourer la terre, venner le bled au vent, & au surplus Chloé elle mesme te pourra tesmoigner comment ie sçay bien garder & gouuerner les bestes : on me bailla au commencement cinquante cheures, & ie les ay fait multiplier deux fois autant, & si ay eleué de beaux & grãs bouquins, lá ou il failloit au parauant que nous menissions noz cheures aux boucz de noz voysins pour les faire saillir, à cause q nous n’en auions point, & si suis ieune & vostre voisin, de qui personnene se sçauroit plaindre : vne cheure m’a nourry, comme vne brebis a nourry Chloé : & bien que ie deusse estre préféré aux autres qui la demandent pour tant de choses, encore ne seray ie point vaincu par eux en dons, ilz te donneront quelques cheures, quelques brebis ou quelque paire de bœufz galleux, & du bled dont on ne sçauroit nourrir trois poulies : mais voicy trois cens escuz contans que ie te dõneray, mais ce sera soubz condition que personne n’en sçaura rien, non pas Lamon mesme mõ pere : en luy disant ces motz il luy deliura l’argẽt, & le baisa quant & quant. Dryas & Napevoyans si grosse somme de deniers qu’ils n’en auoyẽt iamais tant veu ensemble, luy promirent sur le chemin qu’il auroit Chloe pour sa femme, & diret qu’ilz feroyẽt bien trouuer bien le mariage à Lamon. Si demourerent Daphnis & Nape ensemble sur l’aire, & en chassãt les bœufz en rond auec les harces faisoyent sortir le bled hors des espiz, & Dryas ayãt premieremẽt serré la bourse & l’argẽt l’en alla soudain trouuer Lamon & Myrtale, pour leur demãder Daphnis en mariage, qui estoit vne façon bien nouuelle : il les trouua comme îlz mesuroyent de l’orge, que lon venoit de venner, & se plaignoiẽt de ce qu’à grand peine en trouuoyent ilz autant comme ilz en auoyẽt semé, il les reconforta, disant qu’ainsi estoit il par tout : puis leur demanda Daphnis à mary pour Chloé, & leur dist que combien que d’autres luy offrissent beaucoup de biens pour la accorder, il ne vouloit neantmoins rien auoir d’eux ains plustost estoit prest de leur donner du sien : car ilz ont (disoit il) esté nourriz ensemble, & en gardant leurs belles ont engendré vne telle amitié entre eux, qu’il seroit maintenant malaysé de la separer, & si est estoyent ia bien d’aage tous deux pour coucher ensemble. Dryas leur alleguoit ces raisons & plusieurs autres, cõme celuy qui pour loyer de leur persuader auoit ia receu les trois cens escuz. Lamon qui ne pouoit plus s’excuser sur sa pauureté, attẽndu que les parẽs de la fille l’en pressoyent, ne sur l’aage de Daphnis, pource qu’il estoit desia en son adolescence bien auant, n’osa pas neantmoins dire ouuertetement à la verité ce qui le faisoit reculer à ce mariage, c’est que Daphnis luy sembloit estre de trop bon lieu venu pour espouser vne bergere, mais apres y auoir vn peu de temps pensé, il luy respondit en ceste sorte : vous estes gens de bien, de preferez voz voisins à des estrangers, & de n’aymer point plus la richesse que l’honneste pauureté : le dieu Pan en recompense vous en veulent aider, & quant à moy ie vous promets que i’ay autãt d’enuie que ce mariage se face que vous mesmes, autrement ferois ie bien insensé, me voyant desia sur l’aage : & ayant plus de besoing d’aide que jamais, si ie n’estimois que ce me fust vn grand heur d’estre alloüé de vostre maison, & si est Chloé telle que lõ la doit souhaitter, belle & bonne fille, ou il n’y a que redire, mais estant serf cõme ie suis, ie n’ay rien dont ie puisse disposer, ains fault que mon maistre en soit aduerty & qu’il le cõsente : & pourtãt ie vous prie differons les nopces iusques aux vendanges, car il doit en ce tẽps lá venir icy, & lors nous les marirons ensemble : & ce pendant ilz s’entraayemeront l’vn l’autre comme le frere et la seur. Seulement te veux ie bien aduertir d’vn poinct Dryas, c’est que tu pourchasses auoir pour ton gendre vn qui est yssu de trop meilleur lieu, & plus grand estat que nous ne sommes. cela dict, il le baisa, & luy presenta à boire, pource qu’il estoit ia pres de midy, & le rẽuoya, en luy faisãt toutes les caresses qu’il luy estoit possible : mais Dryas qui n’auoit pas mis en oreille sourde les dernieres paroles que Lamon luy auoit dictes s’en alloit resuant en luy mesme qui pouoit estre Daphnis, il a esté nourry par vne cheure : il fault donc bien dire que les Dieux ayent soing de son salut, il est beau & ne resemble en rien à ce vieillard camus ny à sa femme pelée : il a trouué trois cẽs escuz, à peine pourroit vn cheurier finer autant de pommes, n’auroit il point esté exposé cõme Chloé, Lamon l’auroit il point trouué comme ie fis elle, auec telles marques de recognoissance cõme i’en trouuay ? O Pan & vous Nymphes vueillez qu’il soit ainsi ! à l’auenture que Daphnis ayãt esté recogneu par ses parẽs, pourra bien faire trouuer ceux de Chloé aussi. Dryas s’en alla pensant & discourãt ainsi en luy mesme iusques à son aire, lá ou il trouua Daphnis en grande deuotion d’oüyr quelles nouuelles il apportait, si l'asseura, en l'appellant de tout loing son gendre, & luy promettant que les nopces se feroiét sans point de doubte en autõne, en fiãce dequoy il luy dõna la main, l’asseurat q Chloé n’auroit iamais autre mary que Daphnis, lequel tout aussi tost sans vouloir ny boire ny manger s’en recourut deuers Chloé, & la trouuant qui tiroit ses brebis, & faisoit des fromages, luy annonça la bonne nouuelle de leur futur mariage, & de lá en auant la baisoit deuant tout le monde comme sa fiancée, & luy aydoit à faire toute sa besongne : il tiroit les bestes dedans les tiroüers, faisoit prendre le laict pour en faire des fromages, & approchoit les petitz aigneaux & les cheureaux de leurs meres, pour les faire teter. Apres qu’ilz eurent acheué toute leur besongne, ilz s’en allerẽt pourmener & chercher par les chãps des fruictz meurs, dont il y auoit grande abondance : pour ce que l’année estoit bõne & fertille, force poires de bois, force autres poires & pommes : les vnes ia tombées, les autres encore pendentes aux branches des arbres : celles qui estoyent abas auoyent meilleure senteur, mais celles qui estoyent dessus les arbres, estoyẽt plus fraisches : les vnes sentoyent comme bon vin, les autres reluisoyent comme l’or. En allant ainsi ça & lá trouuerent vn pommier, dont les pommes auoyent ia esté tou tes cueillies, & n’y auoit plus ne fueille ne fruict, les branches estoient toutes nues, & n’y estoit demouré qu’vne seule pomme à la cime de la plus haulte branche, ceste pomme estoit belle & grosse à merueilles, & sentoit meilleur que toutes les autres : mais celuy qui les auoit cueillies, n’auoit osé mõter si hault, & ne s’estoit point soucié de l’abatre, & à l’auenture aussi que les Dieux le vouloyent ainsi, qu’vne si belle põme fust reseruée pour vn pasteur amoureux : incõtinent que Daphnis l’apperceut il se mist en point pour l’aller cueillir, Chloé l’en voulut garder, mais il n’en fist compte : pourquoy elle ayant peur de le voir tomber s’en fuyt lá ou estoyent leurs bestes, & Daphnis montãt alegremẽt tout au plus hault du põmier alla cueillir la põme qu’il luy porta, & la voyant mal contente, luy dist telles paroles : Chloé mamie le beau temps a produict ceste belle pomme, vn bel arbre l’a nourrie le beau Soleil l’a meurie, & la bonne fortune l’a contre-gardée pour vne belle bergere : i’eusse bien esté aueuglé si ie l’eusse laissée lá ou elle fust tombée par terre, & eust esté froissée des piedz des bestes ou enuenimée de quelque serpet qui eust frayé au long, ou bien eust esté gastée & pourrie par le temps. La põme d’or fut iadis donnée à Venus, pour le pris de sa beauté : & ie te donne celle cy pource que tu es plus belle que toutes les autres filles du monde : nous sommes Paris & moy iuges & tesmoings pareilz. : car il estoit berger, & ie suis cheurier : en disant ces paroles, il la luy mist en son giron, & elle s’approchãt de luy, la baisa si soüefuement que Daphnis ne se repẽtit point d’auoir osé mõter sur l’arbre si hault pour la cueillir, en ayant eu en recompense vn baiser, qui valoit mieux à son gré que ne faisoit la pomme d’or.







Fin du troisiesme liure.


LE QUATRIESME LIURE.





[image: PAG_00000128_IL000001]vn ces entrefaictes vint de la ville de Mytilene vn seruiter du maistre de Lamon, qui luy apporta nouuelles q leur seigneure commun deuoit venier vn peu deuant les vendages, pour veoir si les Methymniens auroyent point faict de dõmage en ses terres, à l’occasion de quoy Lamõ approchãt ia l’Automne, & l’Esté vieillissant, acoustra diligemment le logis, afin que le maistre n’y veist riẽ qu’il ne lu y fust plaisant à veoir, il cura les fonteines, afin que l’eau en fust plus claire & plus nette, il osta le fumier hors de la court, afin que la mauuaise odeur ne luy en faschast : il mit en ordre le verger, afin qu’il le trouuafl pl9 beau, vray est que le verger de soymesme estoit vne bien fort belle & plaisante chose, & qui approchoit des parcz des grandz princes & des roys, il contenoit bien demy quart de lieuë en lõgueur, & auoit la largeur enuiron quatre arpens, on eust dict a le veoir que ce n’estoit point vn verger : mais vn grand champ, car il y auoit de toutes sortes d’arbres fruictiers, des Pommiers, des Meurtes, des Poiriers, des Grenadiers, des Figuiers, des Or ẽgiers & des Oliuiers, d’vn autre collé, de la vigne haulte qui montoit sur les pommiers & sur les poiriers, dont les raisins commençoient ia à se tourner, comme si la vigne eust estriue auec les arbres, à qui porterait de plus beau fruict, d’vn autre costé estoiẽt les arbres non portant fruict, comme Loriers, Plantains, Cyprez, puis sur lesquelz au lieu de vigne y auoit du Lierre, dont les grappes grosses & ia noirsissantes contrefaisoyent le raisin, les arbres fruictiers estoyẽt tous au dedans vers le centre du Iardin pour estre mieux gardez & les sterilles estoyent aux orées tout à l’entour, comme vne closture faicte toute expressémẽt & tout cela ceint & enuironné d’vne bonne & forte haye, tout y estoit fort bien compassé, les tiges des arbres estoyent assez distantes les vnes des autres : mais les branches s’entrelassoiẽt tellement que ce qui estoit de nature, sembloit estre faict par exprès artifice, il y auoit des carreaux de fleurs, dont nature en auoit produict aucunes, & l’art des hommes les autres : les roses, les oeilletz & les lys y estoyent venuz moyennant l’œuure de l’homme, les violettes, le muguet & le moron de la seulle nature, en esté y auoit de l’ombre, au printéps des fleurs, en l’Automne toutes delices, & en tout temps du fruict selon la saison.Il descouuroit toute la campagne & en pouuoit on veoir les trouppeaux des bestes paissant emmy les champs on en voyoit à plain la mer, & les allans & venans sur icelle, au long de la coste, ce qui estoit vn des plus delicieux plaisirs du verger, & droictement au meilieu de la longueur & de la largeur y auoit vn tẽple auec vn autel dedié à Bacchus. L’autel estoit vestu de Lierre, & le temple couuert de branches de vigne au dedãs estoiẽt les hystoires de Bacchus, painctes : Semele qui acouchoit, Ariadne qui dormoit, Lycurgus lié, Pentheus deschiré en pièces, les Indiens vaincuz les Tyreniens transformez en daulphins, par tout des Satyres & des Bacchantes qui dansoyent, Pan n’y estoit point oublié, ains estoit assis sur vne roche, iouant de sa fluste, en maniere qui sembloit qu’il ioüast vne notte commune aux Bacchantes qui danfoyẽt, & aux assistens qui regardoyent le verger, estant tel d’assiette & de nature, Lamon encore l’approprioit de plus en plus, esbranchant ce qui estoit sec & mort aux arbres, & releuãt les vignes qui tomboyent en terre tous les iours, il mettoit sur la teste de Bacchus vn chappeau de fleurs nouuelles, il conduisoit l’eau de la fonteine dedãs les carreaux ou estoyent les fleurs : car il y auoit dedans ce verger vne fonteine que Daphnis auoit  trouuée, dõt on arrousoit les fleurs, & l’appelloit on la fonteine de Daphnis, & luy auoit Lamon commandé qu’il engressast biẽ ses cheures le plus qu’il pourroit, pour ce que leur maistre ne fauldroit pas à les vouloir veoir, à cause qu’il y auoit long temps qu’il ne les auoit veues : mais Daphnis n’auoit pas peur qu’il ne fust loué de son maistre quand il verroit son trouppeau : car il l’auoit acreu d’vne autrefois autant comme on luy en auoit baillé au commencement, & n’en auoit le loup rauy pas vne, & si estoyent en meilleur point, & plus grasses que les ouailles : mais neantmois afin que son maistre eust de tant plus afection de le marier ou il vouloit, il employoit toute la peine, soing & diligence qu’il luy estoit possible à les engreiler, encore d’auantage, les menant aux champs dés le plus matin, & ne les en ramenant qu’il ne fust bien tard, les faisant boire deux fois le iour, & cherchãt les endroictz ou il y auoit mieux à pasturer, pour elles, outre ce il trouua moyẽ d’auoir des battes neufues, force tiroirs à tirer les cheures, & des esclices plus grandes qu’il n’auoit, & estoit si soigneux de ses cheures qu’il leur oignoit les cornes, afin qu’elles fussent reluisantes, & leur pignoit le poil, brief on eust dict proprement à les veoir que c’estoit le trouppeau mesme du dieu Pan, Chloé en portoit la moitié de la peine, & oubliãt ses brebis, estoit la pluspart du temps embesongnée apres ses cheures, tellement que Daphnis estimoit qu’elles sembloyent belles, principallement pour ce que Chloé y mettoit la main, mais en ces entrefaictes, il vint vn sécond messager de la ville, qui commanda que lon feist les vendenges le plustost que lon pourroit, & dist qu’il auoit charge de demourer lá, iusques à ce que le vin fust faict & entonné, pour puis apres retourner en la ville querir son maistre, chacun s’efforsoit de faire la meilleure chere que lon pouuoit à ce second messager, que lon appelloit Endrome, pour ce qu’il estoit laquetz, & estoit son mestier de courir ça & lá, ou on l’enuoyoit, si se mirent à faire les vendenges en toute diligence, de sorte qu’en peu de iours le vin fut entonné dedans les vaisseaux, & garda lon vne quantité des plus beaux & plus fraiz raisins pendans aux branches de la vigne, pour ceux qui deuoyent venir de la ville, afin qu’ilz sentissent quelque partie du plaisir des vendenges, & qu’ilz pẽsassent y auoir esté, quand ce laquetz Euderome fut prest de s’en retourner à la ville, Daphnis luy feit don de plusieurs choses, mesmement de ce que peult dõner vn cheurier, comme de bons frõmages, d’vn petit cheureau, d’vne peau de cheure blanche ayant le poil fort long, pour mettre dessoubz luy quand on l’enuoyoit l’hyuer aux champs, dõt le laquetz fut fort aise, & baisa Daphnis, en luy promettant qu’il diroit tous les biens du monde de luy à leur maistre, ainsi s’en alla le laquetz bien affectionné en leur endroict, & Daphnis demoura, traictant ses bestes en grand soing & grande solicitude auec Chloé, qui de sa part n’auoit pas moins de peur aussi, pour ce que c’estoit vn ieune garson qui n’auoit iamais rien veu sinon ses cheures, la montaigne ou elles pasturoyent, les gens de son village & Chloé, & deuoit blẽ tost voir son maistre, qu’il n’auoit iamais veu, & duquel il n’auoit oncques ouy le nõ auant ceste heure lá. Chloé se soulcyoit aussi comment Daphnis parlerait à ce maistre, & estoit en grãd esmoy, touchant leur mariage ayant grand peur qu’il ne s’en allait comme vn songe en fumée, tellement que pour ces pensemens leurs ordinaires baisers estoient meslez de crainte, & leurs embrassemens soucieux, comme si la leur maistre eust esté present, ou comme s’ilz eussent eu peur qu’il n’en apperceust quelque chose. Eux estans en ceste transe, encore leur suruint il vn autre malheur : il y auoit lá aupres vn bouuier, nommé Lapes, mauuais hõme, oultrageux & presomptueux, qui pourchassoit aussi auoir Chloé à mariage, & ayant senty le vent que Daphnis ia deuoit espouser, moyennent que le maistre en fust cõtent, chercha les moyens de faire, que le maistre fust fort courroucé à eux, & sachant qu’il prenoit tresgrand plaisir à son verger, delibera de le gaster & diffamer le plus qu’il pourrait. Or s'il se fust mis à coupper les arbres il eust peu estre surpris, par le son de sa coignée, & pourtant s’arresta il à la resolution de gaster & froisser toutes les fleurs, si attendit que la nuict fust venuë, puis passa par dessus la haye, & s’en alla arracher, fouller, rompre & froisser tout ce qu’il peut Comme feroit vn sanglier, cela faict, il se retira secrettement, sans que personne l’apperceust. Lamon (le lendemain matin) entrãt au verger pour mettre l’eau de la fonteine dedãs les carreaux de fleurs, veit toute la place si oultrageusement villanée, qu’vn ennemy venant à propos délibéré, pour tout gaster, n’y eust sceu pis faire, si deschira incontinent sa iacquette, & s’escria à haulte voix, disant : ô dieux ! si fort que Myrtale laissant ce qu’elle auoit en main, s’en courut vistemẽt vers luy, & Daphnis qui auoit ia mené ses bestes aux champs, ayant ouy le bruyt s’en recourut aussi à la maison, & voyant ce grand desarroy, se prirent tous à crier, & en criant à larmoyer, si n’estoit pas de merueille que eux qui redoubtoyẽt l’ire de leur seigneur en plorassent : car vn estrãger à qui le faict n’eust point touché, en eust bien ploré, de veoir vn si beau lieu ainsi despouillé de sa beaulté & toute la terre gourfoulée, sinon en certains endroit, ou la malice de l’enuieux n’auoit point touché, par lesquelz on pouuoit iuger quelle auoit esté la singularité de tout le reste, estant en son entier : car bien que tout y fust renuersé s’ensdessus dessoubz, encore apperceuoit on bien qu’il auoit esté autrefois beau, les abeilles volletoyent à l’ẽtour en murmurant continuellement, comme si elles eussent lamenté ce desgast, & Lamon tout esploré disoit telles parolles ; Helas commẽt mes pauures violliers sont fouliez ! mes pauures oielletz & rosiers sont arrachez. ! ça bien esté quelque meschant ou mauuais homme, qui me les a ainsi mal acoustrez : le printemps reuiendra, & cecy ne fleurira point, l’esté retournera, & il n’y aura point icy de fruict, l’Automne recomencera, & il n’y aura en ce verger point de fleurs pour faire vn boucquet seulement, & toy sire Bacchus, n’as tu point eu de pitié de ces pauures fleurs, que lon a ain si tout aupres de toy deuant tes yeux diffamées ? desquelles ie te metteis souuent vn cbappellet sur la teste, comment monstreray-ie maintenant à mon maistre son verger ? que me dira il quand il le verra ainsi piteusement accoustré, ne fera il pas pendre ce malheureux vieillard, comme Marsias à l’vn de ces Pins ? si fera : & à l’aduenture Daphnis aussi quant & quant, pensant que ce aura esté par sa faulte, parce qu’il n’aura pas esté assez soigneux de biẽ garder ses cheures, ces regretz & lamentations de Lamon les firent encore plorer plus chauldement, pour ce qu’ilz deploroyent (non seullement le gazt du iardin) mais aussi le danger de leurs perzonnes, Chloé lamẽtoit son pauure Daphnis, s'il falloit qu’il fust pẽdu, & prioit aux dieux que ce maistre qu’ilz auoyent tant desiré, ne vint point, & luy estoyẽt les iours bien longz & penibles à passer, cuidãt ia veoir deuant ses yeulx commẽt ion fouetteroit le pauure Daphnis. Sur le soir arriua derechef le laquetz Eudrome, lequel apporta nouuelles que leur vieil maistre viendroit dedans trois iours : mais que le ieune qui estoit son filz, viendroit le lendemain, si cõmencerent à consulter entre eux, ce qu’ilz auoyent à faire touchant cest inconuenient & appellerent à ce conseil Eudrome, lequel voulant beaucoup de bien à Daphnis, fut d’opiniõ qu'ilz declarassent à leur ieune maistre la chose tout ainsi cõrne elle estoit aduenuë, & si leur promist qu’il leur aideroit, ce qu’il pouuoit bien faire, estãt à la grace de son maistre, à cause qu’il estoit son frere de laict : & le lendemain feirent ce qu’il leur auoit conseillé : car Astyle qui estoit le filz du maistre, arriua le lendemain, acõpaigné d’vn siẽ plaisant, nõmé Gnathon, qu’il menoit quãt & luy, pour luy faire passer le temps. Astyle estoit vn ieune homme à qui la barbe ne faisoit que commẽcer à poindre, & Gnathon ia de lõg tẽps auoit accoustumé de la raser, si tost que ce ieune maistre fut arriué, Lamon Myrtale & Daphnis, se getterent à genoulx deuãt ses piedz, le suppliãs auoir pitié du pauure vieillard, & le garantir de la fureur & courroux de son pere, attendu qu’il ne pouuoit mais de l’inconuenient, & quant & quant luy compterẽt ce que c’estoit. Astyle en eut pitié, & entrant dedans le verger, & ayant veu le gast, promist qu’il les excuseroit enuers son pere, & en prẽdroit la coulpe sur luy, disant, que çauroyent esté ses cheuaulx, qui s’estant destachez, , auroyent ainsi tout rompu, foullé, froissé & arraché ce qui estoit le plus beau dedans le iardin. Pour ceste benigne response Lamon & Daphnis feirent prieres aux dieux de luy octroyer l'accomplissement de ses desirs. Mais Daphnis luy apporta d’auantage de beaux presens, comme des cheureaux, des frommages, des oiseaux auec leurs petitz, des moissines de raisins, des pommes, tenans encore aux branches, & oultre tout cela du bõ vin nouueau de Methelin, dequoy Astyle luy sceut fort bon gré : & en attendant son pere, se delectoit de chasser aux lieures, comme vn ieune homme de bonne maisõ, qui ne cherchoit que nouueaux passetẽps, & qui estoit la venu pour prendre l’air des chãps, mais Gnathon estoit vn gourmand, qui ne sçauoit autre chose faire que mãger & boire iusques à s’enyurer : lequel ayãt veu Daphnis quãd il apporta ses presens : fut incõtinẽt feru de sõ amour : car oultre ce qu’il estoit de nature vicieux aymant les garsons, il vit en Daphnis vne beauté si exquise qu’à peine en eust il sceu trouuer de pareille en la ville, si proposa en luy mesme de l’accoincter, esperant facilement en venir à bout. Ayant resolu ce la en son entendement, il ne voulut point aller à la chasse quant & Astylle, ains s’en alla au champ ou Daphnis gardoit ses bestes, saisant semblãt que c’estoit pour voir les cheures, mais à la verité c’estoit pour voir le cheurier pour essayer à le gaigner, si commença à luy loüer ses cheures, & le pria de ioüer de sa fluste quelque chãson de cheurier, en luy promettant que de brief il le feroit affranchir, & luy donner liberté : attendu qu’il auoit pouoir, & tout credit enuers son maistre. Quãd il vit que le ieuue garson estoit doulx & simple, faisant tout ce qu’on luy disoit, il espia le soir sur la nuict ainsi qu’il ramenoit son trouppeau au tect : & acourant à luy, le baisa premieremẽt, puis luy dict qu’il le laissast faire ce que les boucz, faisoient à ses cheures. Daphnis fut long temps qu’il n’entendoit point ce qu’il vouloit dire : mais a la fin il luy respondit que c’estoit bien chose naturele, que le bouc montast sur la cheure, mais qu’il n’auoit onques veu qu’vn bouc saillist vn autre bouc, ne q les beliers mõtassent l’vn sur l’autre, ny les coqz aussi au lieu de couurir les brebis, & les poulles, nõ pour cela Gnathon luy mist la main sur le colet pour tascher aie forcer : mais Daphnis le repoussa si rudement, auec ce qu’il estoit si yure qu’à peine se pouuoit il souste nir sur ses piedz, qu’il le fist tõber à la renuerse, & s’en fuyt, laissant son homme couché tout de son long par terre, ayant affaire de quelqu’vn qui luy aidast à se releuer. Daphnis de la en auãt ne l’approcha plus de luy, ains mena tous les iours ses cheures aux chãps, tantost en vn endroit, & tãtost en vn autrer : le fuyant autant cõme il cherchoit Chloé, Gnatõ mesme ne l’alloit plus poursuyuant, ayant esprouué qu’il estoit fort & roide, ieune garson : ains chercha occasion propre pour en parler à Astyle, esperãt que le ieune homme luy en feroit don, pource qu’il se promettoit qu’il, vouloit beaucoup pour luy, toutefois pour ce ste heure lá, il ne peut pas : car Dionysophanes le pere, & sa femme Cleariste arriuerenr, & y auoit parmy la maison grand’tumulte de cheuaux., de varletz, d’hõmes & de femmes : mais depuis le trouuant à part, il luy fist vne harẽgue de son amour. Or Diony sophanes auoit ia les cheueux à demy blancz, mais au demourant il estoit beau & grand homme, & qui de la disposition de sa personne eust tenu bon aux plus roides ieunes hommes : c’estoit vn des plus riches de la ville, & des plus hommes de bien. Le premier iour qu’il arriua, il sacrifia à tous les Dieux des champs, à Ceres, à Bacchus, à Pan, & aux Nymphes, & fist le feastin à toute sa famille : les iours ensuyuans il alla voir le labourage de Lamon, & voyant les terres bien cultiuées, & les vignes aussi, le verger beau au demourãt : car Astyle auoit prins sur luy le gast des fleurs & du iardinage : il fut fort ioyeux de trouuer tout en si bon ordre, & loüant Lamon de sa diligence, luy promet que bien tost il luy dõneroit liberté celaveu, il alla voir aussi les cheures & le cheurier qui les gardoit : mais Chloé ayant peur & honte tout ensemble de si grande compagnie qui venoit quand & luy, s’en fuyt cacher dedans le bois ; Daphnis ne bougea, ains se presenta, ayant sur son doz vne peau de cheure à lõg poil, & vne pẽnetiere neuue en escharpe à son costé & tenant en l’vne de ses mains de beaux fromages tous frais faictz & en l’autre deux beaux cheureaux qui tetoyent encore : le faisoit si bon voir que si iamais Apollo (comme lon dict) garda les bœufz de Laomedon, il estoit tel que Daphnis eftoi lors : & quant à luy il ne dist mot, ains s’enclinant seulemẽt deuant le maistre, luy offrit ces presens : & adonc Lamon print la parole, & dist : c’est celuy mon maistre qui garde voz cheures, vous m’en baillastes cinquãte auec deux boucz & il vo9 en a faict cẽt & dix boucz, voyez vous commẽt elles sont grasses & bien vestues, & qu’elles ont les cornes entieres & belles il leur a enseigné à entendre la musique, tellement qu’elles font tout ce que lon veult, en oyant le son de la fluste. Clea riste qui estoit lá presente eut enuie d’en voir l’experience, si commãda à Daphnis qu’il ioüast de sa fluste, ainsi qu’il auoit accoustumé quãd il vouloit faire faire quelque chose à ses cheures, & luy promist s’il flustoit bien de luy donner vne iaquette, vn manteau & des souliers : adonc Daphnis se dressant en piedz soubz le fousteau, toute la compagnie estant en rond autour de luy, tira sa fluste de sa pennetiere, & premierement souffla vn bien peu dedans, & soudain ses cheures leuerẽt toutes la teste, puis sonna le chant auquel il auoit accoustumé de les faire pasturer, & adonc mettant le nez en terre se prindrẽt toutes à paistre, apres il leur sonna vn certain chant mol & doulx, & incontinent elles se coucherent toutes à terre : il en sonna vn autre hault & agu, & elles s’en fuyrent vistemẽt cacher dedans le bois, cõme si elles eussent veu le loup : tost apres il leur sonna vn son de rappeau, & adonc sortãs toutes du bois, elles se vindrẽt rendre à ses piedz. Varletz ne sçauroyent estre plus obeissans au commãdemẽt de leurs maistres qu’elles estoiẽt au son de sa fluste, dequoy tous les assistẽs furent fort esbahis, specialemẽt Cleariste, laquelle iura qu’elle donneroit ce qu’elle auoit promis au gentil cheurier qui estoit si beau, & qui sçauoit si biẽ ioüer de la fluste : si tost qu’ils furent retournez au logis, ilz se mirent à soupper, & enuoyerent à Daphnis de ce qu’il leur fut seruy à table, dequoy il fist bonne chere auec Chloé, estant bien aise de manger de si bonnevian de, accoustrée à la façon de la ville : & au reste ayant bonne esperance de paruenir au mariage de son amie, du gré & consentement de ses maistres : mais Gnathon s’estãt enflammé d’auantage, par ce qu’il auoit veu faire à Daphnis, faisant son compte qu’il ne viuroit iamais à son aise s’il n’en ioüissoit à son plaisir : alla trouuer Astyle, qui se pourmenoit dedans le verger, & le mena dedans la chapelle de Bacchus, lá ou il luy baisa les piedz, & les mains : Astyle luy demanda pour quelle cause il faisoit cela, & que c’estoit qu’il vouloit dire : le pauure Gnathõ (dist il) mon maistre, s’en va mourir, car iusques icy il n’a iamais riẽ aymé que les morceaux, & ne trouuoit riẽ si beau q le bonvin vieil, & luy sembloiẽt voz cuisiniers plus beaux que tous les ieunes garsons de Mytilene mais maintenant il n’estime plus rien beau q Daphnis, & ne prend goust quelconque à tant de viandes exquises que son sert tous les iours sur vostre table, ains deuiendroit voluntiers cheure, broutãt de l’herbe & de la ramée verde aux champs, moyennant qu’il peust ouyr le son de la fluste, & estre gardé par vn si beau cheurier : si te prie que tu vueilles sauuer la vie à tõ pauure Gnathõ, & le faictes vainqueur de l’amour inuĩcible, autremẽt ie te iure par ma mort qu’apres auoir bien farcy ma pãce de viãdes, ie me tueray moy mesme deuant l’huis de Dapnis, & ne verras plus ton mignon Gnathon comme tu soulois le ieune homme qui estoit de bõne nature ne peut souffrir de veoir plorer Gnathon, & de rechef luy baiser les mains & les piedz, mesmement qu’il auoit essayé que c’estoit de la destresse d’amour, si luy promist qu’il le demanderait à son pere, & qu’il le meneroit à la ville, pour estre son seruiteur : & pour luy en faire venir encore plus d’enuie, luy demãda en riant s’il n’auroit point de hõte de baiser le filz d’vn païsant tel que Lamõ, & d’auoir couché à ses costez, vn garson gardant les cheures, & en luy disant cela, il fist quant & quant vne mine d’vn homme qui se renfroigne pour sentir la mauuaise odeur que sent vn bouc : Mais Gnathon cõme celuy qui auoit souuẽt ouy les propoz d’amour, qui se tiennent es tables des luxurieux, luy respõdit : vn homme de nature amoureuse, aime tous corps ou il trouue beauté, pourtant y en a il qui aiment vt arbre, vne riuiere, vne beste. Et quant à moy, il est vray que i’aime vn corps serf : mais ou il y a vne beauté digne d’vne franche & noble personne : voyez vous commẽt sa perruque est belle, comment au dessoubz des sourcilz, ses deux yeulx estincellent & reluysent, ne Pl9 ne moins qu’vne belle pierre precieuse bien mise en œure, comment sa bouche est remparée de belles dentz blanches cõme yuoire : qui est celuy si denaturé & esloigné d’amour qui n’en desirait auoir vn baiser ? si i’ay mis mõ amour en vn pasteur, i’ay en cela faict comme les dieux, Anchises gardoit les bœufz, & la déesse Venus le choisit pour son amy Bauchus paissoit les cheures, & Apolo en fut amoureux, Guanimedes estoit berger, & Iupiter le rauit pour en auoir son plaisir, ne mesprisons point ce ieune garson, auquel nous voyons que les cheures mesmes sont ainsi obeissantes, & remercions les aigles de Iupiter qui seuffrẽt vne telle beauté demourer icy entre les hommes. Astyle en cest endroict ne se peut plus contenir de rire, disant, qu’amour à ce qu’il voyoit rendoit les amans grandz orateurs, & depuis chercha l’occasiõ d’en pouuoir à propoz parler à son pere : mais le laquetz, Eudrome ayant ouy sans faire semblant de rien, tous leurs deuis & estant marry qu’vne telle beauté fust abandonnée à cest yurongne, pour en abbuser à son desordonné plaisir, l’alla incontinent compter à luy mesme, & à Lamõ. Daphnis en fut tout espdu de primeface, deliberãt prẽdre la hardiesse de s’é fouyr plustost auec Chloé, ou biẽ de mourir, si elle vouloit mourir auec luy, & Lamon appellãt sa femme Myrtale hors de la court, luy commença à dire : ma femme nous sommes perduz, le tẽps est ve nu qu’il no9 fault descouurir malgré nous ce que nous auions iusques icy tenu couuert & secret, les pauures cheures sont desolées & desertes & tous nous autres aussi : mais par le dieu Pan, & par les Nymphes, si lon me deuoit faire mourir, ie ne me tairay point de la fortune de Daphnis, ains diray comment ie l’ay enleué, & monstreray ce que i’aytrouué quant & luy, afin que le meschant Gnathon entende quel enfant il veult gaster, le malheureux qu’il est : prepare moy seullement ses ioyaux & enseignes de recongnoissance cela dict, ilz rentrerent tous deux audedans du logis, & Astyle trouuant son pere à propoz, luy demãda permission d’emmener Daphnis quant & luy à la ville, disant, q c’estoit vn trop gẽtil garsõ pour le laisser aux chãps, & que bien tost Gnathõ luy auroit monstré toute la ciuilité qu’il fault pour seruir à la ville, le pere luy octroya biẽ volũtiers. Et faisant appeller Lamõ & Myrtale lur cuyda direvne bonne nouuelle, q Daphnis au lieu de garder les bestes, seruiroit de lá en auãt son filz, Astyle en la ville, & leur promit qu’il leur bailleroit deux autres cheuriers au lieu de luy, adõc Lamon estans ia tous les autres seruiteurs acoururẽt bien ioyeux de ce qu’ilz esperoyent auoir vn tel compagnon auec eux, demanda à son maistre cõgé de parler, ce que luy estãt octroyé, il parla en ceste sorte. Ie vo9 prie mon maistre escoutez vn propoz veritable de ce pauure vieillart, & ie vous iure par les Nymphes, & par le dieu Pã, que ie ne vous mentiray d’vn seul mot. Ie ne suis pas le pere de Daphnis, ny n’a este ma femme Myrtale si heureuse que de porter vn tel enfant : mais le pere & la mere pour ce qu’ilz en auoyent à l’aduenture assez d’autres plus grandz exposerent cestuy cy petit enfant, ie le trouuay abandonné de pere & de mere, & alaicté par vne de mes cheures, laquelle i’ay enterrée dedans le verger apres qu’elle a esté morte de sa mort naturelle, l’ayant aimée pour ce qu’elle auoit faict œuure de mere enuers cest enfant, ie trouuay quant & quãt des ioyaux que lon auoit exposez auecques luy pour vne fois le recõgnoistre, ie le cõfesse & les garde : car ce sont marques ausquelles on peult congnoiftre qu’il est yssu de biẽ plus hault estat que le nostre : or ne suis ie point marry qu’il deuienne varlet de vostre filz Astyle : car ce fera à vn beau & bõ maistre, vn beau & bõ seruiteur : mais ie ne sçaurois souffrir qu’il soit mené à la ville pour seruir à la vilẽnie de Gnathon, lequel le veult faire emmener à Mytilene pour en abuser cõme d’vne femme. Lamõ ayat dict ces paroles, il se teut, & espandit force larmes, & Gnathon fist du courroucé, en le menaçant à battre mais Dionysophanes estonné de ce qu’il auoit ouy dire à Lamon, regarda Gnathõ de trauers, & luy cõmanda qu’il se teust : puis interroga de rechef Lamõ luy enioignãt de dire verité, sans aller controuuer des mẽteries, pour cuider retenir Daphnis comme son filz. Lamon le regarda franchemẽt entre deux yeulx sans se troubler, iurant par tous les Dieux que ce qu’il auoit dit estoit veritable, & que s’il luy plaisoit s’en informer, il trouueroit qu’il n’estoit point menteur. Dionysophanes adonc se print à examiner en luy mesme ces paroles estant sa femme assise aupres de luy : à quelle occasion auroit Lamon controuué cecy, veu que pour vn cheurier ie luy en veux donner deux, & cõment est ce qu’vn rude païsant comme luy auroit inuẽté cela, car de prime-face il ne lu y sembloit pas du tout incroyable qu’vn tel enfant ne peust bien estre né de ce vieillard & de sa pauure femme si pẽsa qu’il n’estoit point besoing d’y songer d’auantage, & qu’il failloit promptement veoir les enseignes de recognoissance, pour cognoistre si elles monstroyẽt qu’il fust yssu, cõme il disoit, de plus hault estat que le sien. Myrtale les alla incõtinẽt querir dedãs vn vieil sac, auquel ilz les gardoyent soigneusement : & si tost que Dionysophanes apperceut vn petit mantelet d’escarlate auec vne boucle d’or, & vne petite espée au manche d’yuoire : il s’escria à haute voix : O Iupiter ! & appella sa femme pour les voir aussi : si tost qu’elle les vit, elle s’escria semblablement, en disant : O fatalles déesses ! ne sont ce point icy les ioyaux que nous exposasmes auec nostre enfant, quãd nous l’enuoyasmes exposer par nostre seruante Sophrosyne ?  il n’y a point de faulte, ce sont ceux mesmes mõ mary, l’enfant est nostre. Daphnis est vostre filz & garde les cheures de son propre pere : ainsi qu’elle parloit encore, & que Dionysophanes iettant grande abondance de larmes de la grãd’ioye qu’il auoit, baisoit ces enseignes de recognoissãce, Astyle entendant que Daphnis estoit son frere, posa vistement sa robe, & s’encourut au berger, pour le baiser le premier : mais Daphnis le voyant acourir vers luy auecq’grãde suitte de gens, en criant ietta fluste & pẽnetiere, & s’en fuyt vers la mer, pour se ietter dedans du hault d’vne roche couppée, cuidant que ce fust pour le prendre qu’ilz acouroyent vers luy : & à l’aduenture estãt retrouué par autruy se fust il luy mesmes perdu (qui eust esté vn cas fort estrange) si Astyle s’estant apperceu de la cause de sa fuitte ne luy eust crié de tout loing : arreste Daphnis, n’aye point de peur, ie suis tõ frere, & ceux que tu as pensé iusques icy estre tes maistres, sont tes pere & mere. Lamon nous a maintenant compté commẽt vne cheure t’a nourry, & nous a mõstré les enseignes ausquelles on t’a recogneu, regarde seulement en te retournãt vers nous cõment chacun va apres toy en riant, mais vien moy baiser le premier : ie te iure par les Nymphes que ie ne te mẽs point : à peine s’arresta Daphnis quand il eut ouy ce sermẽt, & att ẽdit Astyle qui acouroit les bras tenduz pour l’embrasser & le baiser : ce pendãt les seruiteurs & chambrieres de la maison, le pere mesme & la mere acoururent, qui l’embrasserẽt & le baiserent en plorãt de ioye, & luy de son costé fist aussi principalement feste à son pere & à sa mere, comme s’il les eust ia de long temps cogneuz, & les tint embrassez fort longuement, à peine les pouoyent lascher, tant il estoit ayse de retrouuer & cognoistre son sang, de sorte qu’il oublia presque Chloé, tant il fut espris de ioye & de liesse, si le remena lon au logis, & luy bailla lon vne belle & riche robe neuue : puis estãt vestu fut assis ioignant son pere, qui luy cõmença vn tel propos : Mes enfans ie fuz marié bien ieune, & apres quelque temps deuins pere bien eureux comme il me sembloit pour lors : car le premier enfant q ma femme fist, fut vn filz : le second vne fille, & le troisiesme fut Astyle : ie pẽsay en auoir assez de ces trois, & fis exposer cestuy petit enfant de maillot auec ces ioyaux que ie luy baillay, nõ pas en intẽtion de le retrouuer, & le recognoistre vn temps aduenir : mais afin que celuy qui le trouueroit eust dequoy l’enseuelir, toutesfois fortune en auoit autremẽt disposé : car mon filz aisné & ma fille moururẽt tous deux d’vne mesme maladie & en vn mesme iour, & toy mon filz par la bõne prouidẽce des dieux es eschappé, à celle fin que nous eussions plus de support en nostre vieillesse : si te prie mõ filz Daphnis que tu n’ayes point de maltalent encontre moy, pource que ie t’ay faict : exposer, car ie ne l’ay point faict voluntairemẽt : & toy Astyle ne sois point marry de ce que tu n’auras que la moitié de ma succession, la ou tu esperois auoir le tout : car tout bien consideré, il n’y a heritage au monde qui vaille vn bon frere, pour tant aimez vous l’vn l’autre, car quant aux biens vous en auez assez, voire pour estre cõparez aux plus riches de ce païs : ie vous laisseray grandes terres, grand nombre de serfz qui sçauent tous quelque mestier, de l’or de l’argent, & de tous autres meubles autant qu’en sçauroyent auoir ceux que lon estime bien heureux : mais ie veux que Daphnis en son partage ayt entre autres choses cest heritage cy, & que Lamon & Myrtale soyent à luy, & les cheures aussi qu’il souloit mener paistre. Cõme il parloit encore, Daphnis fauta en piedz & dit : vous m’en auez faict souuenir tout apoint mon pere ie m’en vois mener boire mes cheures, lesquelles endurent grand’sois, & sont mamtenãt quelque part à attendre le son de ma fluste : pendant que ie suis icy à ne rien faire. Toute l’assistẽce se print à rire à bon escient de ce que Daphnis estant deuenu maistre, cuydoit encore estre varlet : mais on enuoya quelque autre, pour gouuerner & traicter ses cheures, & fist on preparer au logis le sacrifice, & le festin en l’honneur de Iupiter sauueur : mais Gnathon ne s’osa trouuer au banquet, ains demoura tout le lõg du iour caché en la chapelle de Bacchus, tenant l’autel comme vn suppliant qui s’ensuyt en franchise, pour la peur qu’il auoit de Daphnis : le bruit fut incontinent espandu par tout que Dionysophanes auoit retrouué & recogneu vn sien filz & que Daphnis le cheurier estoit deuenu seigneur & maistre de ses cheures, & de tout l’heritage : à l’occasion dequoy tous les voysins païsans y acoururent de toutes pars : les vngs pour se conioüyr auec Daphnis de, la bonne fortune qui luy estoit aduenue, les autres pour faire quelques presens à son pere : le premier qui y vint entre les autres fut Dryas le nourrissier de Chloé, & Dionysophanes les retint tous pour estre au festin, car il faisoit apprester force pain, force vin, & force viande, des oyseaux de mer, des petitz cochons de laict, & force moutons que lon auoit immolez, aux Dieux patrons & protecteurs du païs : Daphnis d’autre costé amassa tous les meubles qu’il auoit, pendãt qu’il gardoit les bestes, & les distribua to9 aux Dieux : premierement il donna à Bacchus sa pẽnetiere & sa peau de cheure aussi, puis fist offrãde de sa fluste à Pan, il dedia sa houlette aux Nymphes, auec les tiroüers à tirer les cheures qu’il auoit faictz luy mesme : mais en faisant chacun offrande, il ne se pouoit tenir de plorer, tant est plus doux vn estat pour petit qu’il soit, quãd on l'a acoustumé qu’vne felicité nõ accoustumée : pource qu’il se dessaisissoit des meubles à quoy il auoit prins si grand plaisir, de sorte que quand il vint à offrir ses tiroüers, il voulut encore premieremẽt y tirer ses cheures, & ne dõna point sa pelice de peau de cheure qu’il ne l’eust encore vn coup vestue, ny sa fluste qu’il n’en eust ioüé, & si les baisa tous en les donnant, & dist adieu à ses cheures, & appella les bouquins par leurs noms, & bien souuent se desroba pour aller boire de l’eau de la fontaine auec Chloé : mais il n’osoit encore descouurir son amour, attendant quelque occasion propre pour ce faire. Or ce pendãt que Daphnis estoit apres ces oblatiõs & sacrifices : voicy cõmẽt il alla de Chloé : la pauure fille estoit seulette aux champs assise, en gardant ses moutons, & ploroit chaudemẽt, en disant ce qui est vray semblable que peut dire vne pauure bergerotte comme elle. Daphnis m’a oubliée, il pretend maintenant à quelques riches mariages : pourquoy luy ay le faict iurer ses cheures au lieu des nymphes ? il les a delaissees aussi bien comme moy, & n’a point eu de desir de voir Chloé, en sacrifiãt aux Nymphes & à Pan : il a par aduenture trouué auec sa mere de plus belles chãbrieres que moy : & bien de par Dieu, bon prou luy face : mais quant à moy ie ne sçaurois plus viure. Ainsi qu’elle pẽsoit & disoit telles choses, le bouuier Lapes auec quelques autres rustaux de village la vindrẽt enleuer, esperant que Daphnis ne penseroit plus à l’espouser, & que Dryas la luy donneroit voluntiers pour sa femme la pauure fille crioit piteusement tant qu’elle pouuoit, ainsi cõme on l’emportoit : & quelqu’vn qui vit ceste violence s’en courut vistement en aduertir Nape, & elle Dryas, & Dryas Daphnis, lequel à peine qu’il ne sortit du sens : car il ne l’osoit descouurir à son pere, & si ne pouuoit supporter vn tel outrage, si se retira dedans le verger, & la se proumenant tout seul, fist ses regrets & ses plainctes en ceste sorte, ô malheureux que ie suis d’auoir retrouué mes parens ! helas combié m’eust esté meilleur de garder les bestes aux champs ! combien plus estois ie content, lors qu’estant serf, ie voyois Chloé à mon aise, & maintenant Lapes qui l’a rauye s’en va à tout, puis quand la nuict sera venuë, il couchera auec elle, cependãt que ie m’amuse icy à boire & à faire bonne chere, i’ay doncques en vain iuré mes cheures, le dieu Pan & les Nymphes.Or Gnathon qui estoit caché dedãs la chappelle du verger, entendit clairemẽt ces complaintes de Daphnis, &  pensant que c’estoit vne bonne occasion pour faire sa paix auec luy, il prit quelques ieunes varletz d’Astyle, & s’en alla apres Dryas, luy disant, qu'il les cõduisist en la maison de Lapes ce qu’il fist, & diligẽterent si biẽ qu’ilz surprirent Lapes ainsi comme il ne faisoit q d’entrer en son logis auec Chloé, laquelle il luy osta d’entre les mains à force, & dola tres bien les espaules de tous les rustaux, qui luy auoyent aidé à faire ce rapt, à grande coupz de baston, puis voulut prẽdre & lier Lapes, pour l’amener prisonnier : mais il se sauua de vistesse. Gnathon ayant faict vn tel exploict, s’en retourna qu’il estoit ia nuict toute noire, & trouua Diony sophanes ia couché en son lict dormãt. Mais le pauure Daphnis veilloit, & estoit encore dedans le verger ou il se desconfortoit & ploroit, si luy amena Chloé, & la luy liurãt entre ses mains, luy cõpta comme il auoit faict, le priãt ausurplus de ne se vouloir poĩt souuenir des parolles qu’il luy auoit dictes, ains le tenir au nõbre de ses seruiteurs, & ne le vouloir point debouter de sa table, sans laquelle il luy seroit force mourir de mallesain. Daphnis voyant Chloé, & la tenant entre ses bras fut facile à faire appointement auecques luy, & fit ses excuses enuers elle de ce qu’il pouuoit sembler l’auoir oubliée, & de commun consentement furent d’aduis de tenir encore leur mariage secret, & que Chloé ne descouurist point son amour qu’à Nape sa nourricière seullement mais Dryas ne le permit point, ains le voulut dire luy mesme au pere de Daphnise, se faisant fort de luy faire bien accorder, si prit le lendemain (aussi tost qu’il fut iour) les enseignes de recongnoissance qu’il auoit trouuées auec Chloé, & s’en alla vers Dionysophanes, qu’il trouua dedans son verger assis auec Cleariste sa femme, & ses deux enfans Astyle & Daphnis, si luy cõmença à dire : Necessite me contrainct de vous declarer sire vn pareil secret que celuy de Lamon, lequel ie n’ay encore dict à personne, c’est que ie n’ay engendré ne nourry le premier ceste ieune fille Chloé, autre que moy l’a engendrée, & l’vne de mes brebis l’a allaictée dedans la cauerne des Nymphes ou elle auoit esté exposée : & la ou ie l’ay moymefme trouuée, & depuis nourrie & efleuée iusques icy, sa beaulté tesmoigne allez, qu’elle n’est poit ma fille : car elle ne ressemble ny à moy ny à ma femme : aussi font les enseignes de recongnoiffance que ie trouuay auec elle, lesquelles font plus riches que ne porte’estat d’vn pauure pasteur, voyez les & cherchez ceux qui sont ses vrays parens, pour voir si elle seroit poĩt sortable pour estre femme de Daphnis. Dryas ne ietta point ceste parolle en vain, ny Dionysophanes ne la y receut pas aussi, ains prenãt garde au visage de Daphnis, & le voyant changé de couleur, & se destourner pour plorer, congneut bien incõtinent qu’il y auoit des amourettes entre eux deux : & estant soigneux de son filz, plus que de la fille d’autruy, examina le plus diligẽment qu’il peut la parolle de Dryas : & quant encores il eust veu les marques de recongnoissance qui auoyẽt esté exposées auec elle, c’est assauoir des patins dorez, des chausses brodées, & vne coiffe d’or, adonc appella il Chloé, & luy dist qu’elle fist bõne chere pource que ia elle auoit trouué vn mary, & bien tost apres trouueroit son vray pere & sa mere. Cleariste deslors la prit auec elle, la vestit & acoustra cõme fẽme de son filz, mais Dionysophanes appel la Daphnis apart &  luy demãda si elle estoit encore pucelle. Daphnis luy Iura qu’elle ne luy auoit rien esté de plus pres que du baiser, & du serment par lequel ilz, auoiẽt promis mariage l’vn à l’autre. Dionysophanes se prit à rire de ce serment, & les fit tous deux disner auec luy, lá eust on peu clairement veoir cõbien vn bel acoustrement sert à vne naturelle beauté : car Chloé estant richemẽt vestuë, propremẽt coiffée, & monstrant au visage vn taint de gaye pensée, sembla à vn chascun si belle par dessus le passé, que Daphnis mesmes, à peine la recongnissoit, & quiconque l’eust veuë en tel estat, n’eust point faict de doubte d’affermer par serment qu’elle n’estoit point fille de Dryas, lequel toutefois estoit à la table comme les autres auec sa femme Nape, & Lamon & Myrtale aussi. Quelques iours apres on fist derechef des sacrifices aux dieux, pour l’amour de Chloé, cõme lon auoit faict pour Daphnis, & fist on semblablemẽt le sestin de sa recongnoissance, & elle de son costé distribua ses meubles de bergerie aux dieux, sa pennetiere, sa fluste les tiroirs ou elle tiroit les brebis, & espandit dedans la fonteine qui estoit en la cauerne des Nymphes, du vin : à cause qu’elle auoit esté trou uée & nourrie auprès d’icelle fonteine, & fema des chappeletz, & du bouquet de fleurs, la sepulture de la brebis que Dryas luy enseigna, & ioua encore de sa fluste, pour resiouyr ses brebis, faisant prieres aux Nymphes, que ceux qui seroyẽt trouuez ses naturels parẽs fussent dignes d’estre allyez de Daphnis. Apres qu’ilz eurẽt faict assez de feste & de bonne chere aux champs, ilz delibererent de s’en retourner à la ville, afin de chercher les parens de Chloé, pour ne differer plus les nopces : parquoy dés le matin firent trousser tout leur bagage, & donnerent à Dryas encore autres trois cẽs escuz, & à Lamon lamoi tié des fruictz de toutes les terres & vignes qu’il tenoit, les chcures auec leurs cheuriers, quatre paires de bœufz, des robbes fourrées pour l’hyuer, & par dessus tout cela liberté : puis cheminerent vers Mytilene auec grãd train de cheuaux & de chariotz. Or ce iour la pour ce qu’ilz arriuerent le soir bien tard, les autres citoyens de la ville n’en sceurent rien. Mais le lendemain au plus matin, le bruict en estât couru par tout, il s’assembla au logis de Dionysophanes grande multitude d’hommes & de femmes, les hommes pour s’esiouir auec le pere, de ce qu’il auoit retrouué son filz, mesmement apres qu’ilz eurent veu cõment il estoit beau & gentil, & les femmes pour s’esiour aussi auec Cleariste de ce que non seulement elle auoit recouuré son filz : mais aussi trouué vne fille digne d’estre sa femme car Chloé les estõna toutes, quand elles virent en elle vne si parfaicte beauté, qu’il n’estoit possible d’en veoir vne plus belle, brief toute la ville ne parloit d’autre chose que de ce ieune filz, & ceste ieune fille, & disoit chacun que lon n’eust sceu choisir vne plus belle couple : si prioy ẽt tous aux dieux que la parenté de la fille fust trouuée corespõdante à sa beauté :&  y eut plusieurs femmes de riches maisons qui souhaiterẽt en elles mesmes, & dirent : Pleust aux dieux que lõ pẽsast assurément qu’elle fust ma fille : mais Dionysophanes, apres auoir quelque esspace de tẽps pensé à ses affaires, se r’endormit bien serré sur le matin, & en dormant luy vint vn tel songe, qu’il luy fut aduis que les Nymphes prioyent amour, de parfaire & accomplir à la fin le mariage qu’il leur auoit promis, & qu’amour desbendant son petit arc, & le mettant à terre aupres de son carquoys, commenda à Dionysophanes qu’il enuoyast le lendemain semondre tous les plus gros & plus riches, personnages de la ville, pour venir soupper en son logis & quand on seroit au dessert, qu’il fist apporter sur la table les enseignes de recongnoissance, qui auoyent esté trouuées auec Chloé, & qu’il les montrait à to9 les cõuyez, puis cela faict qu’ilz chantassent la chãson nuptialle de hymenée. Dionysophanes ayant eu ceste vision en dormãt, se leua de bon matin, & cõmãda à ses gens que lon preparast vn beau festin, ou il y eust de toutes les plus delicates viandes que lon treuue, tant en terre qu’en mer es lacz & es riuieres, & enuoya quant & quant prier de soupper chez luy, tous les plus apparẽtz de la ville. Quãd la nuict fut venue, que le banquet fut acheué, lon apporta sur table la couppe, en laquelle on a accoustumé à la fin du festin, de boire en l’honneur de Mercure, & lors vn seruiteur de la maison apporta dedãs vn bacin d’argent ces enseignes, & les monstra de ranc à chacun des conuyez, il n’y eut personne des autres qui les recongneust, fors vn nõmé Megacles, qui pour sa vieillesse estoit au bout de la table, lequel si toit tost qu’il les apperceut, les recongneut incontinent, & s’escria tout hault : ô dieux que voy-ie la ! ma pauure fille qu’es tu deuenuë ! es tu envie, ou si quelque pasteur a enleué ces enseignes, qu’il a par fortune trouuées en son chemin : ie te prie Dionysophanes de me dire dont tu les as recouurées : n’aye point d’enuie que ie retrouue ma fille, comme tu as recouuré Daphnis. Dionysophanes voulut premierement qu’il comptast deuant la compagnie comment il auoit faict exposer son enfant : adonc le vieillard Megacles d’vne voix encorevigoreuse se print à dire, ie me trouuay il y a quelque temps auec peu de biens, pource que i’auois despẽdu les miẽs faire ioüer des ieux publiques, & à faire equipper des nauires de guerre, & lors que ceste perte m’aduint, il me nasquit vne fille, laquelle ie ne vouluz point nourrir en la pauureté ou i’estois, & pourtãt la fis exposer auec ces marques de recognoissãce, sachãt qu’il y a plusieurs gẽs qui ne pouãs auoir des enfans naturelz desirẽt estre peres, en ceste sorte à tout le moins d’enfans trouuez, l’enfant fut portée en la caueme des Nymphes, & laissée en la protectiõ & sauuegarde d’icelles, depuis les biens me sont venuz par chacun iour en grande affluence, & n’ay nul héritier de mon corps à qui ie les puisse laisser, car depuis ie n’ay pas eu l’heur de pouoir auoir vne fille seulement : mais les Dieux comme s’ilz se vouloyent mocquer de moy, m’enuoyent souuent des songes lesquelz me promettent qu’vne brebis me fera pere. Dionysophanes à ce mot s’escria encore plus fort que n’auoit faict Megacles, & se leuant de la table, alla querir Chloé qu’il amena vestue & accoustrée fort honestement, & la mettant entre les mains de Megacles, luy dist : voicy l’enfant que tu as faict : exposer. Megacles, vne brebis par la prouidence des Dieux te l’a nourrie cõme vne cheure m’a nourry Daphnis : prens la auecq’ces enseignes : & la prenant rebaille la en mariage à Daphnis, nous les auons tous deux exposez, & to9 deux les auõs retrouuez : ilz ont esté tous deux nourriz ensemble, & tout de mesmes ont esté reseruez par les Nymphes, par le dieu Pan, & par Amour. Megacles s’y accorda incõtinet, & enuoya querir sa femme, qui auoit nom Rhode, tenãt ce pendãt tousiours sa fille Chloé entre ses bras, & demourerent tous chez Dionysophanes au coucher, pource que Daphnis auoit iuré qu’il ne souffriroit emmener Chloé à persõne, nõ pas à son propre pere : & le lẽdemain au matĩ ilz prierẽt to9 deux leurs peres & meres qu’ilz leurs permissẽt de s’en retourner aux champs, par ce qu’ilz ne se pouuoyent accoustumer aux façons de faire de la ville, & aussi qu’ilz vouloyẽt faire des nopces pastorales, ce qu’il leur fut permis, si s’enretournerent au logis de Lamon, & presenterent au bon hõme Megacles le nourricier de Chloé, Dryas & sa femme Nape à la mere Rhode. Le festin. nuptial fut sumptueusement preparé, & Megacles : de rechef deuoüa sa fille Chloé aux Nymphes, & oultre plusieurs autres offrandes leur dõna les enseignes ausquelles elle auoit esté recogneuë, & donna encore bonne somme d’argent à Dryas. Dionysophanes pour ce q le iour estoit beau & serein, fist dresser des tables dedãs la cauerne mesme des Nymphes, & y fist faire des sieges de verde ramée, lá ou il festoya tout les païsans de lá al’entour. Lamon & Myrtale y estoyent : Dryas & Nape, les parens de Dorcon, les enfans de Philetas, Chronis & Lycœniõ. Lapes mesme y vint apres qu’on luy eut pardonne, & lá comme entre villageois tout s’y disoit & faisoit à la villageoise : d’vn chantoit les chansons que chãtent les moissonneurs au tẽps de moissõs, l’autre disoit des brocards que lon a accoustumé de dire en foulãt la vendange. Philetas ioüa de sa fluste. Lapes du flageollet : & ce pendãt Daphnis & Chloé se baisoyent l’vn l’autre, les cheures mesmes paissoyent lá aupres, cõme si elles eussent esté participantes de la bonne chere des nopces, & Daphnis en appellant aucunes par leurs propres noms, leur donnoit de la fueillée verde à brouter, & les prenãt par les cornes, les baisoit, & non pas lors seulement, mais en tout le reste de leur vie passerent le plus du temps, & la meilleure partie de leurs iours en estat de pasteurs : car ilz acquirent force trouppeaux de cheures & de brebis eurent tousiours en singuliere reuerẽce les Nymphes dieu Pan, & ne trouuerẽt point à leur goust de meilleure viande ny plus sauoureu se nourriture que du fruict & du laict, & qui plus est firent teter à leur premier enfant, qui fut vn filz, vne cheure & au secõd, qui fut vne fille firent prẽdre le pis d’vne brebis, & le nommerent Philopœmen, c’est adire aymant les bergers, & la fille Agelée, qui signifie prenãt plaisir aux trouppeaux : mais oultre tout cela, firent honorablement accoustrer la cauerne des nymphes, ilz y dedierẽt de belles ymages, & y edificrent vn autel d’amour pastoral, & à Pan, au lieu qui estoit à descouuert soubz vn pin, firent faire vn temple qu’ilz appelleront, le temple de Pan le guerroyeur : mais tout cela fut faict long temps apres, & ce iour lá quãd la nuict fut venue, tout le monde les conuoya iusques en leur chambre nuptiale, les vns ioüans de la fluste, les autres du flageolet : & aucuns portans des fallotz. & flambeaux allumez, deuant eux : puis quãd ilz furent à l’huis de la chambre, commen cerent à chanter Hymenée d’vne voix rude & aspre, comme si auecq'vne marre ou vn pic ilz eussent voulu fendre la terre. Cependant Daphnis & Chloé se coucherent entre deux draps, lá ou ilz s’entrebaiserent & s’entrembrasserent, sans clorre lœil de toute la nuict, non plus que chahuans, & fist alors Daphnis ce que Lycœnion luy auoit aprins : à quoy Chloé cogneut bien que ce qu’ilz faisoyent parauant dedans les bois, & emmy les champs n’estoyent que ieux de petitz enfans.



     

  


Fin du liure d’Amours de


Daphnis & de Chloé.

